Blic\t01.04.2019 21:31\nAKP, stranka turskog predsednika Redžepa Tajipa Erdogana izgubila je Anakaru na jučerašnjim lokalnim izborima, što je prvi poraz te struje u glavnom gradu poslednjih 25 godina. Sa Istanbulom sitacija je komplikovanija. I vlast i opozicija objavili su pobedu, ali sva je prilika da je Erdogan taj koji će morati da prizna poraz.\nU ukupnom zbiru Erdoganova stranka jeste pobedila i to sa 51 odsto, u odnosu na 37 koliko je osvojila opoziciona CHP (Republikanska narodna stranka). Međutim, Erdogan je izgubio najveće gradove, uključujući i prestonicu gde je njegova partija vladala prethodnih 25 godina.\nAnkara je "pala" sa 50,90 odsto, koliko je ljudi glasalo za opozciju, i 47,06 za Erdoganovu AKP. U Antaliji je taj rezultat bio za nijansu ubedljiviji (50,63% - 46,27%), dok je najubedljivija razlika u korst bilo koje do strane zabeležan u Izmiru (58,02 za CHP naspram 38,62 odsto za AKP). Ono što je primetno je da je Erdogan osvojio više glasova u unutrašnjosti, ali daleko manje na obali, gde nalaze veliki turistički centri. Na mapi koju je objavio "Hurijet" roze bojom obeležena je opozicija, dok je žutom bojom obeležen AKP.\nČiji je Istanbul?\nPitanje na koje svi čekaju odgovor je da li je Erdogan izgubio i svoj rodni grad Istanbul, gde i jedni i drugi tvrde da su pobedili. Međutim, poslednja informacija izborne komisije pokazuje da je kandidat opozicije Ekrem Imamoglu u blagoj prednosti.\n- Prema do sada prebrojanim glasovima, Ekrem Imamoglu osvojio je 4,159,650 glasova, a Bilanli Jildirim 4,131,761 - rekao je predsednik Vrhovnog izbornog saveta Turske Sadi Guven, s tim da nije objavio koliko procenata glasova je prebrojano.\nI "Hurijet" piše da je rezultat 48,79 prema 48,51 u korist opozicije, ali se još uvek čeka i zvanična potvrda da je Istanbul "pao".\nJildirim priznao poraz?\nKandidat Stranke pravde i razvoja (AKP) za gradonačelnika Istanbula Binali Jildirim izjavio je da njegov protivnik iz opozicije vodi za oko 25.000 glasova na lokalnim izborima u Turskoj. On je novinarima u Istanbulu rekao da se brojanje glasova nastavlja.\nBivši premijer istakao je da je u Istanbulu na jučerašnjim izborima bilo 300.000 nevažećih glasova i dodao da nije bila očekivana tako neizvesna borba u najvećem turskom gradu.\n"Ko god pobedi u Istanbulu, osvaja Tursku"\nKoliko je ovaj grad važan za Erdoganu govori i činjenica da je za kandidata za gradonačelnika izabrao Bilali Jildirima, bliskog saradnika, bivšeg premijera, a potom i predsednika parlamenta kojeg je povukao u januaru sa te funkcije upravo zbog trke za prvog čoveka Istanbula.\nrdogan, koji je krajem prošlog veka i sam bio gradonačelnik metropole koja danas broji 15 miliona stanovnika, nedavno je rekao da je pobeda u Istanbulu ključna i da "ko god pobedi u Istanbulu, osvaja Tursku".\nVerovatno zbog toga ne želi da odustane od borbe ni po završetku glasanja. Iz AKP-a danas je najavljeno da će se stranka žaliti na izborne rezultate u svakom od administrativnih delova prestonice i ocenio da će rezultat žalbio biti "značajan napredak".


Grad Kragujevac povećavao subvencije javnim preduzećima od 2015. do 2017. godine | Državna revizorska institucija\nPredstavljajući nalaze izveštaja o reviziji svrsishodnosti poslovanja „Subvencije jedinica lokalne samouprave javnim preduzećima“, predsednik DRI dr Duško Pejović je naglasio da su državni revizori utvrdili da su, u periodu 2015-2017. godine, pojedine lokalne vlasti povećavale sredstva za subvencije i u najvećoj meri ih odobravale za finansiranje tekućeg poslovanja javnih preduzeća, kao što su isplate zarada, zaostala dugovanja za električnu energiju, neplaćeni porezi i doprinosi, otpremnine, pokriće gubitaka.\nS obzirom na to da su tekuće subvencije činile tri četvrtine ukupnih subvencija, bile su smanjene mogućnosti za unapređenje razvoja lokalne infrastrukture, rekao je dr Pejović. On je dodao da su pojedina javna preduzeća ostvarivala dobit veću od subvencija koja su dobijala.\nS obzirom da je Grad Kragujevac bio među osam jedinica lokalnih samouprava koje su obuhvaćene ovom revizijom svrsishodnosti, dr Pejović je naglasio da je Grad Kragujevac od 2015. do 2017. godine stalno povećavao subvencije za javna preduzeća u koja je uložio oko dve milijarde dinara. On je istakao da su subvencije za Grad Kragujevac u 2015. godini iznosile oko 400 miliona, 2016. godine bile su oko 500 miliona, a 2017. godine oko 1,1 milijardu dinara.\nGradonačelnik Kragujevca Radomir Nikolić je rekao da je izveštaj DRI dobro urađen, ali i da svaka lokalna samouprava ima razlog zbog čega je donosila takve odluke o subvencijama. Prema rečima Nikolića, od DRI se traži saradnja u tome da se uvede red, a ne da se lokalne samouprave samo plaše revizije i kako će da budu kažnjene.\nDr Pejović je istakao važnost obostranog razumevanja i poštovanja nadležnosti, i kada je reč o nezavisnosti državne revizije i kada je reč o autonomiji lokalnih samouprava. „Svaki izveštaj DRI može da ukaže na sistemske probleme i na taj način pomogne u nalaženju rešenja za opšte unapređenje“, napomenuo je dr Pejović.\nDRI ima moć da problem podigne na nivo na kom je moguće ostvariti promene, složili su se učesnici skupa.\nKada je reč o Izveštaju o reviziji svrsishodnosti „Protivgradna zaštita u Republici Srbiji“, dr Pejović je podsetio da je grad, kao elementarna nepogoda u poslednje tri godine u Srbiji naneo ukupnu štetu od oko šest milijardi dinara, od čega najviše u poljoprivredi.\nDržavni sekretar u Ministarstvu poljoprivrede, šumarstva i vodoprivrede Željko Radošević je naglasio da je DRI pristupila temi protivgradne zaštite na detaljan način.\nMinistarstvo je još tokom sastavljanja izveštaja o reviziji krenulo u otklanjanje nedostataka i nepravilnosti. Tako je pokrenuta je inicijativa za izmene i dopune Zakona o zaštiti od grada, rekao je Radošević.\nPo njegovim rečima, formirana je i radna grupa koja će se baviti izradom jedinstvene metodologije za utvrđivanje procene štete od grada.\nMinistarstvo poljoprivrede, šumarstva i vodoprivrede je tokom 2018. godine otpočelo automatizaciju protivgradne zaštite, a krenuli smo od Radarskog centra Valjevo. Automatizacijom u ovoj oblasti domet rakete biće osam kilometara, a komunikacija će znatno biti poboljšana jer će biti digitalni prenos svih informacija, naglasio je Radošević i dodao da je Ministarstvo do sada za ovu namenu izdvojilo 308 miliona dinara.\nDr Pejović je naglasio da postupanje Ministarstva po preporukama DRI predstavlja primer dobre prakse.\nDrugi sekretar Ambasade Velike Britanije i rukovodilac britanskog Fonda za dobru upravu Metju Džordan je naglasio da Vlada Velike Britanije Republici Srbiji godišnje izdvaja oko šest miliona evra u cilju povećanja prosperiteta, standarda građana, unapređenje državne uprave i vladavine prava.\nRevizija svrsishodnosti je od ključnog značaja za unapređenje upravljanja i povećanja stepena transparentnosti, zaključio je Džordan.\nPredstavnici akademske zajednice, dekan i profesori Ekonomskog fakulteta u Kragujevcu izrazili su želju i spremnost za povećanje dalje saradnje sa DRI.


Nemački portal: Haradinaj "težak", Kurti "vuk u jagnjećoj koži"\nNemački portal: Haradinaj „težak“, Kurti „vuk u jagnjećoj koži“\nI. Đ. 12. juna 2017. 19:33\nSa Ramušem Haradinajem kao premijerom biće teško vođenje ionako teškog dijaloga između Beograda i Prištine, a osnivač i šef Samoopredeljenja Aljbin Kurti je je „vuk u jagnjećoj koži“, ocenila je urednica evropskog odeljenja „Dojče velea“ (DW) Adelhajd Fajlke u analizi situacije na Kosovu nakon jučerašnjih prevremenih parlamentarnih izbora.\n„Realnost na Kosovu je, sviđalo se to nekome ili ne: nacionalistička, radikalna, frustrirana…Sa tim potencijalom računaju dobro organizovane strukture na Kosovu – one koje pobeđuju na izborima: stranke i koalicije koje nisu spremne na kompromise“, navodi Fajlkeova.\nOna ocenjuje da će „nakon ovih izbora, politički ton jasnije nego ikada određivati bivši komandanti OVK“ i podseća da je „čak 34 odsto glasova dobio savez takozvanih “ratnih partija“ koji predvodi Ramuš Haradinaj“.\n„On će verovatno i biti novi premijer. Pri tome izborni savez nekadašnjih političkih protivnika – u kojem su tri stranke-naslednice OVK – u svom zbiru nije mnogo doneo. Dobru trećinu birača već godinama čine verni sledbenici ratne generacije. Sa Haradinajem kao premijerom i Hašimom Tačijem kao predsednikom, uskoro će možda na obe najviše funkcije u mladoj državi biti bivši komandanti OVK“, piše urednica evropskog odeljenja DW.\nOna dodaje da „ta prividna snaga ne može da skrene pažnju sa činjenice da će glavni političari ovog izbornog saveza uskoro možda da se nađu na optuženičkoj klupi novog Tribunala za ratne zločine“.\n„Damoklov mač tog Tribunala neprestano visi nad strukturama koje su nasledile UČK (OVK). Ako protiv najviših političara budu podignute optužnice, njihovi sledbenici bi brzo mogli da organizuju manifestacije solidarnosti, pa i nerede. Sa novim savezom starih ratnih heroja se nije šaliti, što s pravom brine međunarodne istražitelje“, navodi Fajlkeova.\nOcenjuje da će „sa Haradinajem kao premijerom biti teško vođenje ionako teškog dijaloga između Beograda i Prištine, pre svega o poboljšanju položaja srpske manjine“.\n„Beograd traži izručenje Haradinaja koji je upravo izašao iz pritvora u francuskom Kolmaru. Srbija još kategorički odbacuje direktan dijalog s njim. Tu će ponovo biti potrebna velika spretnost međunarodne diplomatije. A briselski posrednici će ponovo morati da sklapaju trule kompromise sa Beogradom i Prištinom, kompromise koji nisu korisni ni za demokratizaciju Kosova, ni Srbije“, navodi ona.\nDodaje da je „dotle je dug put: pobednik na izborima neće tako brzo moći da formira vladajuću koaliciju“.\n„Pravi pobednik izbora i trendseter jeste Samoopredeljenje. Radikalna opoziciona stranka i nekadašnji protestni pokret je sada gotovo udvostručio broj osvojenih glasova u odnosu na 2014… Aljbin Kurti, osnivač i šef, u predizbornoj kampanji je prvi put demonstrativno vezao kravatu kako bi imidž izazivača nereda zamenio slikom političkog nosioca nade…No, i pored kravate, on je još “vuk u jagnjećoj koži““, ocenjuje Fajlkeova.\nUrednica evropskog odeljenja „Dojče velea“ navodi da Kurti „zahteva da se glasa o daljem prisustvu međunarodnih misija na Kosovu, ali o mogućnosti pripajanja Albaniji“.\n„To su teme koje i u regionu i šire stvaraju zabrinutost…I “ratna koalicija“ i Samoopredeljenje su na ulicama kosovskih gradova slavili svoj izborni uspeh samouvereno i euforično. Ta dva bloka će u narednom periodu da određuju sudbinu Kosova. Ostale stranke, pa i etničke manjine koje su u parlamentu zastupljene jer to propisuje kosovski ustav, imaće nevažnu ulogu“, smatra Fajlkeova.\nAljbin KurtiRamuš Haradinaj


Glavne teme razmatranja opštinskih većnika gornjomilanovačke opštine na danas održanom Opštinskom veću bile su u vezi izmena programa poslovanja i finansijskog plana pojedinih javnih preduzeća kao posledica promena pojedinih pozicija u okviru plana poslovanja. Tako da su danas razmotreni predlozi tih izmena u Javnim preduzećima za izgradnju, lokalnom preduzeću za puteve, predškolskoj ustanovi "Sunce, kao i kod pojedinih mesnih zajednica i kao takvi biće upućeni na razmatranje i usvajanje i na Skupštinu opštine.\nPrema rečima predsednika opštine Milisava Mirkovića kako bi se što efikasnije utrošila sredstva planirana za ovu godinu, trebalo bi da nakon današnjeg većničkog razmatranja predloženih planova usledi što pre i Skupština opština, kako bi se usvojili a odmah i primenili izmenjeni planovi po predlozima nadzornih organa ovih javnih preduzeća.\nTako da nadzorni organ Javnog preduzeće za puteve predlaže izmene u delu koji se odnosi na Plan izgradnje i tekuće održavanje puteva za 2014.godinu. Naime, planirana sredstva za asfaltiranje lokalnog puta u Svračkovcima u iznosu od 10.515,250 dinara, a za koga su dobijena republička sredstva u sklopu programa priprema za obeležavanje Drugog srpskog ustanka, biće preusmerena za asfaltiranje drugih putnih pravaca u Velereči, Šilopaju i Brusnici. Naime, ovo lokalno putno preduzeće ima za plan da asfaltira 24 km lokalnih puteva u 23 mesne zajednice, čija je ukupna vrednost 92.395.500,00 dinara. Do sada se plan realizuje stopostotno, neki putni pravci su završeni, a za neke su u toku postupci javnih nabavki, rekao je danas direktor ovog preduzeća Jovica Carević, potvrdivši i da je izvesno da ćemo u toku ovih budućih lepih dana, u oktobru i novembru mesecu, plan u potpunosti ispuniti.\nKod JP za izgradnju veće izmene predložene su na pozicijama - sanacije korita reke Despotovice gde je opredeljeno tri miliona dinara budžetskih sredstava i pozicije čišćenja kišne kanalizacije u gradu od 700.000 dinara, ova ukupna sredstva biće preraspoređena na sanaciju Miletića potoka, ulice Rajka Milovanovića, pristupne saobraćajnice Mlakovac i uređenje korita reke Backovac. Takođe, preusmerenjima sa određenih pozicija na kojima su ostala značajna budžetska finansijska sredstava, po završenim postupcima javnih nabavki, biće utrošena za neke druge namene, a predlozi su da za ta sredstva bude urađena ulica pored gradskog stadiona, Despotovačka ulica, izgradnja ulične rasvete i drugo.\nŠto se tiče predškolske ustanove "Sunce" predlog preraspodele sredstava sa pozicija u finansijskim planovima ide u svrhu rekonstrukcije krova na ovoj ustanovi pa će pored izdvojenih milion budžetskih sredstava biti dodato još 500.000 dinara iz sopstvenih sredstava kako bi se posao kvalitetno i potpuno završio do kraja. Zbog svojih ukazanih potreba danas su razmatarne promene u finansijskim planovima i planovima rada u mesnim zajednicama Pranjani, Brđani, Dragolju, Gojnoj Gori, Boljkovcima i Loznju.\nNegodavanje većnika bilo je vezano za brojke koje stoje u zapisniku komisije za naknadu štete nastale usled ujeda i napada pasa lutalica, gde je do sada, doduše u jednom dužem vremenskm periodu od aprila meseca, bilo 69 naknada po ovom osnovu, za šta je izdvojeno oko milion dinara, od toga 13 lica je bilo ugroženo ujedom pasa, a preostala brojka od 56 tiče se uglavnom napada na ovce i druge životinje. Prema rečima predsednika opštine "ovo je problem sa kojim se suočavaju i druge opštine i gradovi i tu definitivno treba nešto preduzeti u izmeni republičkih zakonskih propisa, ali je sigurno da je bolje ići na poravnanja nego na sudske procese jer bi u tom slučaju nadoknade po ovom osnovu bile znatno veće".\nVećnici su danas informisani i o raspisanom javnom konkursu za odabir novog linijskog prevoznika putnika u gradskom i prigradskom saobraćaju na gornjomilanovačkoj teritoriji. Ova odluka je doneta nakon zahteva dugogodišnjeg prevoznika i vršioca ovih usluga "Autoprevoza" da se dosadašnji ugovor raskine jer su ovom preduzeću ove usluge ekonomski neisplatljive. Tako da će se odmah po isteku konkursne procedure, znati ko će ubuduće vršiti prevoz putnika na teritoriji opštine Gornji Milanovac.


Akademci na tržištu smrada: lažne diplome i doktorati u rukama vlastodržaca\nDolaskom na vlast Srpska napredna stranka suočila se sa poraznom činjenicom da u njenim redovima nema pismenih, kvalifikovanih i visokoobrazovanih. Počela je kampanja ''opismenjavanja'' bivših radikala, pa je Aleksandar Vučić napravio dogovor da se nepismenim ministrima, predsednicima opština, direktorima javnih preduzeća, državnim sekretarima, načelnicima u javnim upravama, omogući da po skraćenom postupku dobiju fakultetsku diplomu ili diplomu više i srednje škole. Tako je 14.000 članova naprednjaka dobilo potrebne diplome, a da većina njih nije sposobna ni pismo majci da napiše, niti znaju ko su profesori koji su stavili potpise u njihove indekse. Istraga će pokazati koliko je Vučić, podržan od Tomislava Nikolića i Jorgovanke Tabaković, doprineo da se polupismeni i neobrazovani promovišu u profesore, doktore nauka, ministre, naučnike, gradonačelnike... Tragovi im smrde nečovještvom, ali im se krivica može dokazati, jer Evropska komisija traži temeljnu istragu diploma, a još su živi profesori privatnih univerziteta koji mogu potvrditi da nisu nikada videli te studente. Vučićeva pomada daleko se oseća - do Brisela\nZvaničan broj fakultetski obrazovanih ljudi u Srbiji 2012. godine iznosio je 652.234, što predstavlja više od 10 odsto stanovništva Srbije. Ovaj neverovatan podatak u zemlji koja ima skandalozno visok procenat funkcionalno nepismenog stanovništva i činjenica da se svakim danom broj fakultetskih diplomaca povećava, a broj doktora nauka nadilazi sve rekorde čak i u evropskim razmerama, jasno govori da je u Srbiji na sceni svojevrsna "pijaca" akademskih titula.\nSmatra se među dobro upućenima da je čak oko deset odsto svih fakultetskih diploma u Srbiji lažno. Svi u prosvetnoj zajednici Srbije su na ovaj ili onaj način korumpirani, pre svega razne Komisije za akreditaciju i proveru kvaliteta obrazovanja, koje, da paradoks bude veći, imaju znatno veća ovlašćenja nakon izmena Zakona o visokom obrazovanju.\nMada kupovina diploma traje duže od četvrt veka, praktično od kako je srušena jugoslovenska država i njen obrazovni sistem, u Srbiji je tek nakon 5. oktobra 2000. godine počelo masovnije trgovanje akademskim titulama. Tako je krajem 2012. godine tokom provere 2.000 diploma izdatih u Srbiji za jednu crnogorsku firmu, pronađeno preko 200 falsifikata, diploma koje su ili falsifikovane ili su ih izdale nepriznate ustanove ili razni "laki univerziteti".\nKriminalna praksa u ovom "poslu" pokazuje da se falsifikuju isprave isturenih odeljenja privatnih fakulteta i uverenja o diplomiranju, ali i dokumenta sa državnih fakulteta.U Srbiji kao i drugde u regionu, veliki broj državnih službenika ima falsifikovane diplome, pa je zvučalo vrlo smešno kad je jedan bivši ministar prosvete (Srđan Verbić), najavio proveravanje "kvaliteta diploma". Već poznati skandali sa doktorskom disertacijom ministra policije Nebojše Stefanovića, doktorska disertacija poslanika SPS-a Novice Tončeva, "akademska" diploma odlazećeg predsednika Tomislava Nikolića, lažni doktorat Siniše Malog i mnogih drugih znanih i manje znanih političara. Ali tu su i na hiljade kupljenih fakultetskih diploma "za potrebe" polupismenih stranačkih "kadrova" koje je vladajuća Srpska napredna stranka zaposlila u javnim preduzećima i opštinskim upravama širom Srbije. Ne postoji nijedan srpski univerzitet, ni državni ni privatni, koji nije teško kompromitovan prodajom diploma i aferama o prodaji magistarskih i doktorskih titula. Zbog toga je danas tako reći nemoguće izvršiti nostrifikaciju srpske diplome u inostranstvu, bez specijalnih provera i polaganja više stručnih ispita.\nJedan od velikih skandala u vezi sa prodajom diploma desio se i u Nišu na Medicinskom fakultetu gde se otkrilo da je više predavača tog fakulteta steklo akademska zvanja mimo pravila. Kad se tako nešto desi na ovako delikatnom nivou, gde su u pitanju ljudi koji bi trebalo da nauče buduće lekare svojoj struci (što ima za posledicu da neuki lekari sa takvih fakulteta čine brojne nestručne intervencije, mnoge od njih i sa smrtnim ishodom), šta onda treba reći za kojekakve lažne "diplomce" sa lažnim zvanjem menadžera ili "stručnjaka za medije i komunikacije"?\nIskustva u ovom kriminalnom poslu govore da dobro falsifikovane diplome nije moguće obaviti mimo prosvetne ustanove. Naime, visokoškolske diplome imaju hologram, a srednjoškolske serijski broj, tako da ni jedne ni druge nije moguće falsifikovati van ustanove koja ih izdaje i bez umešanosti zaposlenih u njoj. Lažne srednjoškolske diplome češće su od lažnih fakultetskih i uglavnom ih ima u nekim zanatskim strukama. Najbolji dokaz za ovo je afera sa čak 500 lažnih diploma vanrednih učenika Tehničke škole u Smederevu. U "poslu" su učestvovali direktor pomenute škole referentkinja za đačka pitanja, jedan profesor kao i dvoje posrednika. Ovako lažne diplome su naplaćivane od 1.000 do 3.000 evra, pa je i zarada bila oko milion evra!\nKako se cene falsifikovanih diploma kreće u Srbiji, pokazuje i slučaj studenta Fakulteta sporta i fizičke kulture S. N., koji je odbranio diplomski rad u Nišu (mada se u to vreme nalazio u Americi pa nije ni video zgradu fakulteta!). Naime, ovaj bezvredni papir ga je koštao 5.000 evra. Takođe, ne tako davno, i jedna firma iz Crne Gore je "posredovala u obrazovanju". Od 2000 diplomaca iz Crne Gore, 10 odsto njih ima lažnu srpsku diplomu! Cena seminarskih radova je oko 50 evra dok je cena diplomskih i do 3000 evra. Ocene u srednjim školana su 100, a cena ispita do 300 evra.\nOna je otkrivena 20. februara 2007, a među 87 optuženih da su primali mito za upisivanje ocena bez polaganja ispita i izdavanje lažnih diploma nalaze se 23 profesora sa pravnih fakulteta u Kragujevcu, Beogradu i Nišu. Cena se kretala od 500 do 1000 evra za prolaznu ocenu i od 12.000 do 16.000 evra za diplomu.\nI u ovom trenutku, 2017. godine, crni cenovnik nameštenih ispita i lažnih diploma je sledeći: jedan ispit košta oko 300 evra, diploma i do 10.000 evra. Dvojka na kraju godine, odnosno popravnom ispitu, svedočanstvo srednje škole ili diploma fakulteta, ispit na fakultetu, seminarski, magistarski ili doktorski rad, pa čak i radno mesto u prosveti mogu se kupiti na "crnom tržištu znanja". Cene se kreću od 50 ili 100 evra za ocenu u školi i fakultetu, do 10.000 evra za diplomu ili radno mesto.\nDiplome se na crnom tržištu prodaju po ceni od 1.000 pa do 10.000 evra, a u svaku prodaju umešan je neko od zaposlenih u školi ili na fakultetu.\nLažne srednjoškolske diplome češće su od lažnih fakultetskih, a najveći broj dolazi sa fakulteta s velikim brojem upisanih i diplomiranih studenata, budući da je na njima teže uočiti propust. Diplome su ili falsifikovane ili su izdate od nepriznatih ustanova. Falsifikuju se ne samo diplome visokih škola iz manjih sredina ili privatnih fakulteta već i najuglednijih univerziteta.\nA 1. Ministri -lažni diplomci\nMinistar policije dr Nebojša Steafanović je upisao četvrtu godinu na Megatrendu i odmah završio fakultet. Prve tri godine je preskočio, jer je genije. Odmah potom odbranio je i plagirani doktorat. Gradonačelnik Siniša Mali je na FON-u odbranio plagirani doktorat. Guvernerka Narodne banke Srbije Jorgovanka Tabaković je odbranila lažni doktorat. Bivši ministar finansija Lazar Krstić je imao samo srednju školu. Ministar odbrane Zoran Đorđević ima laku diplomu, glanc novu, na brzinu stečenu... Većina sadašnjih ministara, državnih sekretara, direktora javnih preduzeća sveži su diplomci. Dobili su ih u Vučićevoj akciji opismenjavanja.


Saopštenje Koalicije 27: Zabrinjavajući kvalitet vazduha u Boru - Beogradska otvorena škola\nBeograd, 21. oktobrar 2019. – Koalicija 27 izražava zabrinutost zbog kvaliteta vazduha u Boru usled povećane koncentracije sumpor-dioksida, kao i zbog različitih podataka koji dolaze iz državne i lokalne mreže za monitoring vazduha. Trenutno dostupni podaci onemogućavaju adekvatnu informisanost javnosti.\nSa druge strane, podaci iz lokalne mreže monitoringa pokazuju drugačiju sliku o kvalitetu vazduha u Boru tokom 2018. godine. Izveštaj koji izrađuje Institut za metalurgiju i rudarstvo Bor pokazuje da je srednja godišnja vrednost koncentracije sumpor-dioksida bila iznad granične vrednosti od 50 µg/m3 i iznosila je 70 µg/m3. Takođe, poslednji dostupan mesečni izveštaj Instituta za avgust ove godine pokazuje da je samo tokom tog meseca zabeleženo čak 22 prekoračenja dnevnih vrednosti. Podaci o kvalitetu vazduha u realnom vremenu dostupni na sajtu Agencije pokazuju da su satne koncentracije sumpor-dioksida krajem septembra dostizale vrednosti i preko 1250 µg/m3.\nZakon o zaštiti vazduha propisuje niz mera koje nadležni organi državne uprave i jedinice lokalne samouprave mogu preduzeti u slučajevima kada dolazi do prekoračennja propisanih graničnih vrednosti konentracija zagađujućih materija u vazduhu.


Savić: Srbija i Crna Gora su zasluženo u finalu - Soskanal\n» Savić: Srbija i Crna Gora su zasluženo u finalu\nObjavio Branislav Popović 22/01/2016 - 13:25\nSelektor vaterpolo reprezentacije Srbije Dejan Savić ocenio je danas da nijedna selekcija nije nepobediva, da i njegova ekipa ima mane, i dodao da će u predstojećem finalu Evropskog prvenstva protiv Crne Gore u Beogradskoj areni publika imati priliku da gleda i uživa u igri dva domaća tima.\n"Neko je pitao da li Srbija ima mane. Svako ima mane, svaka ekipa i niko nije nepobediv, tako da sutra očekujem veliku borbu i nadam se da će puna Arena da uživa, jer će i jedna i druga reprezentacija igrati pred domaćom publikom", rekao je Savić uz osmeh.\nOn je rekao da su obe reprezentacije zasluženo u finalu i dodaje da očekuje otvorenu borbu.\n"Sigurno je da se većina nas potajno nadala ovakvom finalu, jer realno, po prikazanom i Srbija i Crna Gora su pokazale da su trenutno dve najbolje ekipe. Crna Gora je imala nekoliko pehova i lošu atmosferu u prošlosti, ali je promenom trenera došla do izuzetne atmosfere", rekao je Savić novinarima u beogradskom Hotelu M.\n"Oni su agresivnošću pobedili Italijane i Madjarsku do finala. Obe selekcije su zasluženo u finalu. Finale je jedna velika utakmica i sve je otvoreno", dodao je srpski selektor.\nKapiten reprezentacije Živko Gocić složio se sa Savićem da su obe reprezentacije pokazale najviše na prvenstvu i dodao da će on i njegovi saigrači u sutrašnjem finalu pružiti svoj maksimum u borbi za zlatnu medalju.\n"Oni su veoma dobra ekipa. Ne treba preterano da se priča o njima. Sigurni smo svi da će biti teška i neizvesna utakmica do poslednjeg momenta. Mi ćemo da se potrudimo da uradimo sve što je u našoj moći da ova već osvojena medalja oko vrata bude najsjajnija. Finale je utakmica koja sa sobom nosi mnogo stvari. Spremni smo da uradimo sve u što je našoj moći, a da li je to dovoljno videćemo sutra oko 19.00", rekao je Gocić.\nFinale Evropskog prvenstva izmedju Srbije i Crne Gore igraće se sutra od 17.45 u Beogradskoj areni.


"Naš strateški prioritet mora biti zaštita zdravstvenih radnika, koji su vrlo često bili uznemiravani, suočeni sa sindromom izgaranja koji je posebno izražen sada tokom mjeseci pandemije, kao i ulaganje u jačanje znanja, vještina i kompetencija našeg zdravstvenog osoblja", rekla je ona\n8212 pregleda\t5 komentar(a)\nNeophodno je da radimo na tome da imamo kompetentnog, osnaženog i motivisanog zdravstvenog radnika, kazala je ministarka zdravlja Jelena Borovinić Bojović.\nOna je učestvovala na sastanku ministara malih zemalja, koji je održan danas na marginama Regionalnog komiteta Svjetske zdravstvene organizacije (SZO).\n"Male zemlje dijele zajedničke izazove u zdravstvu, a to su starenje radne snage, sve veća potražnja za zdravstvenim radnicima, kao i njihovo zadržavanje u javnom sektoru i u ruralnim područjima, zatim intenzivnija mobilnost, potreba za poboljšanjem vještina i stručnim usavršavanjem, niske zarade i vrlo slabe digitalne kompetencije", saopštila je ona.\nKako je saopšteno iz Ministarstva zdravlja, tokom sastanka su predstavljeni Mapa puta za zemlje članice Inicijative malih zemalja (Andora, Kipar, Estonija, Island, Letonija, Luksemburg, Malta, Monako, Crna Gora, San Marino i Slovenija) i prioriteti za dalje jačanje zdravstvenih sistema, kroz ujedinjeno djelovanje.\nGlavni prioritet je, istakli su, da zdravlje bude prioritet na političkoj agendi zemalja u vrijeme koronavirusa i u periodu oporavka od njega, da se potrebe malih zemalja zastupaju na regionalnim i međunarodnom nivou.\n"Naš strateški prioritet mora biti zaštita zdravstvenih radnika, koji su vrlo često bili uznemiravani, suočeni sa sindromom izgaranja koji je posebno izražen sada tokom mjeseci pandemije, kao i ulaganje u jačanje znanja, vještina i kompetencija našeg zdravstvenog osoblja", rekla je Borovinić Bojović.\nOna je zahvalila Regionalnom direktoru SZO za Evropu, Hansu Klugeu na podršci, koja je najavljena Medicinskom fakultetu u Podgorici, za reviziju i razvoj novog nastavnog plana i programa, kako bi zdravstveni radnici dobili funkcionalna znanja i kompetencije, kako bi ih pripremili za vrijeme neizvjesnosti i izazova s kojima će se suočiti u budućem periodu.\nOna je takođe istakla značaj digitalnih tehnologija, koje, kako je kazala, imaju potencijal nadopunjavanja i kompenzacije nedostatka ljudskih resursa u zdravstvu.\n"Uz podršku SZO postavili smo digitalni pozivni centar u primarnoj zdravstvenoj zaštiti što je bio primjer uvođenja novih načina efikasne podjele zadataka između doktora i medicinskih sestara. Takođe, u saradnji sa SZO, Crna Gora je pokrenula proces preispitivanja prioriteta, koji će biti obuhvaćeni novom zdravstvenom politikom, za bolje zdravlje i dobrobit svakog građanina u našoj zemlji. Više ulaganja u primarnu zdravstvenu zaštitu, korišćenje kvalitetnih podataka za prilagođavanje ciljanih intervencija i praćenje napretka, te podrška otpornim zdravstvenim radnicima, biće okosnica nove zdravstvene politike Crne Gore", poručila Borovinić Bojović.\nU saopštenju Ministarstva se navodi da je u ime Vlade Crne Gore potvrdila spremnost da bude domaćin sledećeg sastanka malih zemalja u Crnoj Gori.\nJelena Borovinić BojovićMinistarstvo zdravljaSvjetska zdravstvena organizacija


Ujedinjeni protiv kovida: Proglasiti vanrednu situaciju zbog epidemije\nlekari obilaze COVID pacijente u beogradskoj Areni, 28. oktobar\nUdruženje građana Ujedinjeni protiv kovida (UPK) saopštilo je da su ispunjeni uslovi da se u Srbiji proglasi vanredna situacija zbog epidemije korona virusa, ocenjujući da Zakon "propisuje šta je to vanredna situacija, i šta je to epidemija", kao i "koje mere mogu da se primenjuju" i koji su državni organi za to nadležni.\nUPK, nastao iz istoimene inicijative za potpisivanje peticije medicinskih radnika u Srbiji koji nisu zadovoljni radom Republičkog kriznog štaba za suzbijanje epidemije korona virusa, navodi da to jasno predviđa Zakon o zaštiti stanovništva od zaraznih bolesti, kao i da isti zakon predviđa ko treba da proglasi vanrednu situaciju, a da to nije Krizni štab.\n"Kada govorimo o organima koji se imaju boriti protiv epidemije, ovaj Zakon propisuje ministra zdravlja, Komisiju za zaštitu stanovništva od zaraznih bolesti i Zavod za javno zdravlje. Svaki od tih organa ima svoje nadležnosti", navodi se u saopštenju.\nKako navodi UPK, "organ pod nazivom Krizni štab ne postoji u ovom, niti u bilo kom drugom, zakonskom propisu".\n"Posebno ne postoje komponente koje se u našoj široj javnosti nazivaju medicinski i politički deo Kriznog štaba. Ti delovi tog tela, pravne dileme nikakve nema, ne postoje. Pravnu dilemu po ovom pitanju ne stvaraju ni eventualni podzakonski akti kojima je Krizni štab obrazovan", navodi se u saopštenju.\nUPK podseća da svi podzakonski akti moraju biti u skladu i sa svim zakonima i u skladu sa Ustavom, a da u eventualnom sukobu prilikom propisivanja između zakonskog i podzakonskog akta prednost ima zakonsko rešenje.


Kad se pomene prezentacija, uglavnom, prvo na šta se pomisli je mnoštvo slajdova koji se smenjuju i osoba koja koristi svoje retoričke veštine da ono što je na njima predstavljeno objasni nekom auditorijumu. Međutim, pod prezentaciju se svrstavaju i mnogi drugi pojmovi, kao što su imidž, lični brend, predstavljanje kroz pisane forme, nastupi u medijima, mogućnost da nekoga zainteresujemo za naše ideje itd. Shodno tome, veštine prezentacije se mogu razvrstati u lične i poslovne.\nLična prezentacija se smatra onom koja se direktno odnosi na predstavu koju odašiljemo, što obuhvata određeni set karakteristika i veština. Sa vizuelne tačke gledišta, to su odevanje, briga o svom telu, usklađenost boja, fotografije kojima se predstavljamo na društvenim mrežama, deljenje sopstvenih pisanih sadržaja, poput statusa, blogova i sl. Auditivno posmatrano, to je naš način razgovora sa drugima, boja glasa, način prenošenja znanja itd. Međutim, celokupno gledano, lična prezentacija se sastoji iz kombinacije svega prethodno navedenog, što se uglavnom može prepoznati kroz način na koji komuniciramo na verbalnom i neverbalnom nivou u celosti. Kako nas drugi ljudi subjektivno vide zavisi od celokupnog doživljaja, koji se može preneti isključivo kroz kontakt uživo, iako je snimljeni video materijal nešto najbliže tome, pa se zato neki odlučuju za formu video bloga kao načina komunikacije.\nPoslovna prezentacija, u uskoj vezi sa ličnom, ima zadatak da na potencijalnog poslovnog saradnika prenese našu ideju, predstavi mu interes koji u njoj potencijalno za njega postoji i zainteresuje ga za saradnju. To se postiže setom retoričkih veština neophodnim za ovaj poduhvat, ali i prethodno dobro izgrađenim ličnim ili poslovnim brendom, koji je prezentacija dosadašnjeg uspeha. Bez uspešno savladane lične prezentacije, poslovna ispašta, osim ako se ne prepusti stručnom licu. Međutim, današnje vreme od pojedinca iziskuje da bude majstor mnogih veština, pa samim tim i onih koje se tiču poslovne prezentacije i komunikacije.\nKako poboljšati prezentacione veštine? Poboljšanje umeća prezentacije je proces koji iziskuje konstantan rad na onome što je potrebno za postizanje celokupnog ličnog utiska koji prenosimo na druge, što podrazumeva:\nrazboritost i razvijenu retoriku,\nistraživanje ciljne publike,\numeće adaptiranja publici,\nvladanje informacijama vezanim za ono što prezentujemo,\npoznavanje strukture prezentacije,\nvladanje veštinom prezentovanja bitnih i sažetih informacija,\nodgovaranje na pitanja i ostavljanje otvorenih mogućnosti odgovora,\nnavikavanje na tehnički aspekt prezentacije (ozvučenje, osvetljenje, kamera),\nležernost u nastupu itd.\nPostizanje lagodnosti u korišćenju ovih veština je proces koji se postepeno savladava. Neke od njih mogu imati talent kao dobru osnovu, ali vežba je ono što će ih usavršiti. Bitno je samo imati na umu da prilikom razvoja veština uopšte, pa samim tim i veština prezentacije, ne postoji savršenstvo, nego samo zadovoljavajući nivo, što ostavlja pitanje, koji je to nivo za svakog ponaosob. Mi, u School of Skills, verujemo da se, uz vredan rad i upoznavanje sa veštinama, one postepeno mogu i savladati. Ovde smo da vas tome i naučimo, pružajući vam podršku i razvijajući vaš lični stil prezentacije, kojim ćete ovladati koristeći se najviše onim što je vama blisko u meri u kojoj se osećate lagodno, učeći kroz igru i pozitivan stav.


TRIGLAV KLS, Mega Bemax – Radni;ki 1950, 103:89 – Lige Košarkaškog saveza Srbije\nKadeti Mega Bemaxa su u meču 6. kola Triglav Kadetske lige Srbije savladali do sada neporaženi Radnički 1950 sa 103:89 (27:24, 26:21, 30:21, 21:23). Izabranici trenera Veselina Petrovića su do pobede u hali Mega Factory došli vrlo efikasnom igrom u napadu, a meč su prelomili krajem treće deonice kada su se odvojili na sigurnu prednost koju do kraja nisu ispustili.\nNajefikasniji u redovima Mega Bemaxa su bili Oleksandr Kobzistij sa 26 poena i Nikola Đurišić sa 20. Dok su kod gostiju najbolji bili Labović sa 23 i Gledić sa 21.\nVeselin Petrović, Prvo bih želeo da čestitam ekipi Radničkog na prikazanoj igri danas,jedna fer i korektna utakmica. Mi smo ušli u utakmicu nedovoljno koncentrisani i takvi smo bili celo prvo poluvreme,u drugom smo se trgli odlepili i mirno priveli utakmicu kraju.\nOleksandr Kobzyistyi, Čestitam mojim saigračima na današnjoj pobedi ,mogli smo utakmicu i ranije da prelomimo u našu korist ali nismo bili koncentrisani u prvom poluvremenu.\nErić Bojan, Jedna jako lepa utakmica za gledanje danas,ekipa Mege jako kvalitetna ekipa sa dosta mlađih igrača. Mi smo dobro odigrali prvo poluvreme ali smo pali u drugom gde smo dozvolili domaćinu da se odlepi i posle nismo imali snage da to stignemo.\nLabović Danilo, Čestitke domaćinu na fer I korektnoj igri mi smo dobro odigrali danas ali nedovoljno za pobedu.


BARSA JE ŠAMPION Ronaldo nedovoljan Realu, Suarez potvrdio odbranu trona! - Semberske\nBARSA JE ŠAMPION Ronaldo nedovoljan Realu, Suarez potvrdio odbranu trona!\nPoslednjih 90 minuta donelo je odluku: Barselona je novi-stari prvak Španije. Katalonci su odbranili tron pobedom nad Granadom sa 3:0, pa je Real uzalud slavio sa 2:0 na gostovanju Deportivu u poslednjem, 38. kolu Primere.\nIzabranici Luisa Enrikea u poslednji meč prvenstva ušli su kao lideri sa bodom više od omraženog rivala, pa im je trijumf garantovao titulu.\nSusret je u potpunosti obeležio Luis Suarez het-trikom i tako postao najbolji strelac Primere ove sezone sa čak 40 golova. Ispratio ga je Ronaldo, sa dva pogotka u mreži Deportiva i ukupno 35 u španskom šampionatu, odnonso 51 u svim takmičenjima.\nKraljevići su prvi zadali udarac, jer su golom Ronalda poveli sa 0:1već u sedmom minutu. Fudbaleri Reala su bili rešeni da učine ono što je do njih, pa su u 26. minutu uvećali prednost na 0:2.\nPrilikom kornera sa leve strane Bejl je srušio Aribasa, što je promaklo sudijama, a nije omelo Ronalda da se udarcem glavom uz pomoć Moskere drugi put upiše u strelce na ovom meču.\nBarsa je bila na potezu, imala je inicijativu u Granadi i samo se čekalo da popusti odbrana domaćeg tima.\nTo se dogodilo u 22. minutu – Nejmar je odlično pronašao Đordija Albu koji je sa levog krila lako proigrao Luisa Suareza kome nije bilo teško da se pobrine za 0:1 i tako vrati Barselonu na vrh.\nUpravo je urugvajski napadač nastavio da parira Ronaldu i odgovorio je drugim pogotkom. Dani Alveš je stigao da jednu loptu vrati u sredinu odakle je Suarez povećao na 0:2 u 38. minutu.\nBarselona ništa nije prepuštala slučaju, već je krupnim koracima grabila ka odbrani titule.\nU Realu su znali za rezultat iz Granade i kao da su se predali u borbi za titulu, jer je Ronaldo na poluvremenu ustupio mesto na terenu Hamesu Rodrigezu. Ipak je Kristijano potrebniji treneru Zinedinu Zidanu u finalu Lige šampiona protiv Atletika.\nMirno je proticao drugi deo na oba terena, rezultat se dugo nije menjao, jedino je bilo burno u Granadi. Nekoliko žestokih startova uzburkalo je strasti, ali je sve završavano koškanjem i žutim kartonima.\nOvera Barsinog trijumfa i osvajanja titule stigla je u 86. minutu, bio je to mat u tri poteza. Mesi je dodao do Nejmara, a on odložio loptu doSuareza, omogućio mu da upiše het-trik za 0:3 i najlepši kraj sezone u Primeri.\nValensija – Sosijedad 0:1 (0:0)\nDeportivo – Real 0:2 (0:2)\nGranada – Barselona 0:3 (0:2)\nAtletik Bilbao – Sevilja 3:1 (2:0)\n(Aduric 11, 31, Garsija 71 – Munjoz 55)\nAtletiko Madrid – Selta 2:0 (0:0)\n12.00 Malaga – Las Palmas\n19.00 Espanjol – Eibar\n19.30 Hihon – Viljareal\n19.30 Betis – Hetafe\n19.30 Rajo Valjekano – Levante\nPrevious : Ranjeni lav Novak posle drame u finalu Rima!\nNext : Kako je izgledala šetnja opozicije u Banja Luci /video/


Nova tura kreditne pomoći države za mala i srednja preduzeća, kako se prijaviti - Izazov\nRadio-televizija Srbije\t 5. aprila 2021. 06:01\nUz milijardu i po dinara bespovratno, mala i srednja preuzeća moći će da nabave opremu vrednu šest milijardi dinara.\nZa učešće privredniku je potrebno pet odsto sopstvenih sredstava, četvrtinu mu daje država, ostalo je bankarski kredit.\nZa privrednika odlazak na šalter nije potreban. Ministarstvo privrede je uvelo elektronsku prijavu. Kreditni deo, uz pola godine mirovanja i otplatu od 18 do 60 meseci, odobrava šest banaka i dve lizing kompanije. Priliku za taj, najtraženiji kredit, imaju oni koji se bave proizvodnjom.


Večernji list: Hiljade Hrvata žele rusku vakcinu, ambasada “pod opsadom” – iribina\nHome/BALKAN/Večernji list: Hiljade Hrvata žele rusku vakcinu, ambasada “pod opsadom”\n11 Februara, 2021Last Updated: 11 Februara, 2021\nMeđutim, hrvatske vlasti zasad nisu uputile zvaničan zahtjev u vezi nabavke Sputnjika V, piše danas Večernji list.\nList navodi da je ruska ambasada “pod opsadom” Hrvata i da svakodnevno odgovara na desetine i desetine pitanja građana Hrvatske upućenih putem telefona ili e-maila, o tome kako doći do ruske vakcine.\nGrađani, među kojima i ruski državljani u Hrvatskoj, pitaju mogu li se vakcinisati u ruskoj ambasadi ili tamo kupiti vakcinu, gdje i kako mogu do cjepiva, dok pojedini pitaju mogu li otputovati u Rusiju i tamo primiti Sputnjik V, piše zagrebački dnevnik.\n“Naravno da bismo željeli da pomognemo, ali mi ne vakcnišemo niti nabavljamo vakcine”, rekli su u ambasadi za Večernji list i dodali da u Rusiji vakcinišu samo ruske državljane.\nKako navode u ruskoj ambasadi, za uvoz bilo kakvih lijekova u Hrvatsku potrebne su odgovarajuće dozvole državnih tjiela i nadležnih institucija Evropske unije.\nSagovornici lista, međutim, ističu da je “ambasada spremna da uloži sve napore za intenziviranje bilateralnog dijaloga i za maksimalno brzo rješenje pitanja isporuke cjepiva ruske proizvodnje ako bude postojala inicijativa hrvatskih vlasti”.\n“Nažalost, do sada nismo dobili nikakav službeni zahtjev hrvatske strane u vezi s nabavom ruske vakcine”, kažu u ambasadi i dodaju da se ni osoblje ambasade još nije vakcinisalo, jer u Rusiju ne idu zbog problema s direktnim putovanjima.\nPrema informacijama hrvatskog Ministarstva spoljnih i evropskih poslova, strane diplomate koje borave u Hrvatskoj vakcinisaće se prema rasporedu u Hrvatskoj koji najprije uključuje medicinske radnike, štićenike u domovima, starije od 65 godina i ugrožene grupe.\nList navodi da je veliki interes za ruskom vakcinom nastao posle objave rezultata treće faze kliničkog ispitivanja Sputnjika V u časopisu Lanset početkom februara. Podsjeća se da je proizvodnja Sputnjika V kritikovana najviše zbog brzine, želje da se odmah dođe do rezultata i nedostatka transparentnosti.\nU tekstu se podsjeća da je u EU samo Mađarska nabavila ruske vakcine, dok su neke druge države pokazale zanimanje, ali za sada čekaju odluku Evropske agencije za lijekove koja prethodno mora da dobije aplikaciju od proizvođača.\nVojne vježbe „Veliki Poslanik – 16“ na jugozapadu Irana\nNastavak protesta protiv Netanjahua


Srbija: Odlaganje mog saslušanja o ubistvu Olivera povezano sa padom Šarića | Kosova.info\nDom|Najnovije|Srbija: Odlaganje mog saslušanja o ubistvu Olivera povezano sa padom Šarića\nBoban Bogdanović trebalo je da bude saslušan još prošle nedelje u vezi saznanja koja je izneo u ispovesti za KRIK o ubistvu Olivera Ivanovića, ali je ispitivanje odloženo. Šta je razlog odlaganja Bogdanovićevog saslušanja nije poznato, a kako on kaže, pretpostavlja da to ima veze sa nedavnim hapšenjem Darka Šarića i pripadnika njegove kriminalne grupe.\nBogdanoviću je obaveštenje o odlaganju saslušanja, koje je trebalo da se održi 15. aprila, stiglo dan pre zakazanog termina. Razlog pomeranja ispitivanja nije naveden, a kako Bogdanović navodi za Nova.rs, smatra da je ono odloženo zbog saznanja koja su u međuvremenu pristigla i koja su povezana sa hapšenjem Šarića, označenog da je vođa klana koji se tereti za najteža krivična dela poput ubistva.\nSam poziv Tužilaštva za organizovani kriminal iznenadio je javnost, kao i Bogdanovića, s obzirom na to kako je MUP reagovao na iznošenje njegovih saznanja. Naime, ministar Aleksandar Vulin je samo dan nakon što je Bogdanović govorio za KRIK sazvao konferenciju za medije. Tom prilikom tvrdio je da Bogdanović laže kao i da on nije izneo „ništa novo“.\nIako je za srpsku policiju to praktično značilo da je ceo slučaj zaokružen, Tužilaštvo za organizovani kriminal je, ipak, pozvalo Bogdanovića. Saslušanje koje je trebalo da se obavi dan nakon Šarićevog hapšenja je odloženo za sutra, a naš sagovornik govori o tome šta je moglo da bude razlog toga.\n“Niko me nije obavestio šta je razlog odlaganja. Zaključujem da je do toga došlo zbog hapšenja Šarića i njegove kriminalne grupe, pretpostavljam da postoji umešanost te grupe u to što se desilo 2018. godine. Verovatno u razgovorima koji su “razbijeni” postoje i stvari koje su vezane za Oliverovo ubistvo, smatram da je moje pomeranje bilo da bi se svi oni uhapsili i da se ukrste te informacije”, objašnjava Bogdanović za portal Nova.rs.\nPodsetimo, sa Skaj platforme je skinuta cela komunikacija, i prema nezvaničnim saznanjima, reč je o organizovanju nekih ubistava na teritoriji Srbije i Crne Gore. Osim telefona sa Skaj aplikacijom, prema nezvaničnim navodima, Šarić je posedovao satelistke telefone.\nSkaj aplikacije je došla u žižu pažnje javnosti, kada je “pao” klan Belivuk-Miljković, a ključni dokazi su upravo njihove prepiske preko Skaja, gde su otvoreno pisali o najbrutalnijim ubistvima i slali fotografije ubijenih žrtava.\nPrema rečima Bogdanovića, postoji mogućnost da je do odlaganja došlo zbog novih saznanja o ubistvu političara Olivera Ivanovića, koja su povezana upravo sa dešifrovanjem poruka sa Skaja.\nPodsetimo, Boban Bogdanović, koji godinama ima veze sa sportom i prijatelj je ubijenog Aleksandra Gligorijevića Pukija, člana klana Veljka Belivuka, za KRIK je ranije ispričao da mu je prijatelj u amanet ostavio istinu o ubistvu političara sa severa Kosova Olivera Ivanovića. Gligorijević mu je, kaže, ispričao ko je ubio, ko naredio, a ko je organizovao ubistvo Ivanovića.\nNjegov prijatelj ubijen je 2020. od ruke svojih nekadašnjih saradnika – Belivukove grupe u kući u Ritopeku, a njegovo telo su iskasapili i na leđima urezali reč “izdaja” jer su otkrili da se okrenuo protiv njih.\nBogdanović je za KRIK ispričao da je kosovskog političara Olivera Ivanovića ubio Ljubomir Lainović, kao i da je organizator zločina Milan Radoičić a nalogodavac Zvonko Veselinović.\nPad Vesne Medenice: Rodila je sina, kralja kokaina


Članci o raspuštanju koriste se za raspuštanje preduzeća\nKorporacija ili LLC preduzeća moraju podnijeti potvrde ili članke o raspuštanju državi da bi prekinuli postojanje kompanije. Firme Incorporated pomoći će vam u podnošenju tih radova u bilo kojoj od država 50 i nekim stranim lokacijama.\nProdajte svoju korporaciju / kompaniju\nU nekim slučajevima postojanje vaše korporacije mogu koristiti pojedinci koji žele uključiti tvrtku koja je stara. Kompanije Incorporated mogu od vas kupiti vašu korporaciju radi uvrštavanja u naš katalog za ostarele kompanije. Kontaktirajte nas već danas da vidite da li ispunjavate uslove za kupovinu vašeg preduzeća.


Pokušaji destabilizacije Vlade TK – Radio Feral\n11/03/2015 Mirza Musanovic\t0 Comments\nPremijer Tuzlanskog kantona Bego Gutić izjavio je danas u Tuzli da, nakon nesuglasica u vezi sa imenovanjem članova Kadrovske komsije, nije zvanično podnio zahtjev za smjenu ministara u kantonalnoj Vladi, ali je upozorio da svako nepoštivanje dogovora između koalicionih partnera, ali i unutar SDA kojoj pripada, ugrožava rad Vlade.\nGutić je na konferenciji za novinare podsjetio da na prvoj sednici Vlade, a i juče na vanrednoj, nije ispoštovan dogovor koalicionih partnera, te Kantonalnog i Izvršnog obora SDA o imenima kandidata za Kadrovsku komisiju.\nOn je podsjetio da je juče imenovana Kadrovska komsija, kao pomoćno tijelo Vlade, jer se na samom početku rada Vlade Tuzlanskog kantona ukazala potreba za hitnim imenovanjem ove komsije.\nPremijer je napomenuo da je struktura i sastav kadrovske komisije dogovoren između SDA, DF, BPS i Narodne stranke “Radom za boljitak”, s tim da SDA dobije dva člana, a ostale stranke po jednog i dodao da je uoči prve sjednice Vlade došlo do iznenadnih promjena.\n“Kako ne bi došlo do problema na prvoj sjednici Vlade Tuzlanskog kantona, tačka dnevnog reda vezana za imenovanje komisije nije razmatrana, nakon čega su ponovo usaglašena imena komisije zajedno sa koalicionim partnerima, Kantonalnim i Izvršnim odborom SDA”, rekao je Gutić.\nPrema njegovim riječima, na vanrednoj sjednici Vlade Tuzlanskog kantona pojedini ministri iz SDA i predstavnici DF-a nisu podržali svoje prijedloge, te su iznenada negodovali, čime su pokazali da nastoje destabilizovati i opstruisati rad kantonalne Vlade.\nOn je poručio da će, ukoliko se nastave opstrukcije u vidu kršenja dogovora i zaključaka, biti primoran da zatraži smjenu ministara koji zaustavljaju procese, kako bi Vlada Tuzlanskog kantona mogla nastaviti da radi u korist svih građana.\nIstičući da zahtjev za smjenu ministara još nije zvanično podnio, Gutić je pozvao koalicione partnere i kolege iz SDA da nastave rad i poštuju dogovore, te istakao da očekuje da će navedeni problemi biti riješeni na zadovoljstvo svih.\nOn je ocijenio da “neko u samom startu pokušava da destabilizuje i njen rad učini neefikasnim”, nakon prvih pozitivnih koraka koje je napravila u načinu za povezivanje radnog staža za 75 radnika Fabrike obuće “Aida” i 75 radnika drugih privrednih društava.\n← Sulejman Sinanović na čelu privremene uprave kalesijske Bosne\nKlizište u Mahmutovićima ugrožava nekoliko stambenih objekata →


Brnabić: Opozicija pokazuju da je nasilje njihov jedini put\nVlada će sačuvati mir i bezbjednost\nPremijer Srbije Ana Brnabić osudila je danas pokušaj upada dijela pristalica Saveza za Srbiju u Skupštinu grada Beograda, poručivši da će Vlada sačuvati mir i bezbjednost.\nOna je poručila predstavnicima tog opozicionog saveza da im neće uspjeti pokušaj izazivanja incidenata i nasilja, jer će Vlada Srbije umjeti da odbrani demokratsku volju građana, prenose beogradski mediji.\n"Oni već nekoliko nedjelja unazad pokazuju da je nasilje jedini put kako žele da urade nešto i da osvoje vlast u Srbiji. To se neće desiti. Srbija je demokratska zemlja, a oni predstavljaju manjinu", rekla je Brnabićeva.\nOna je navela da je Srbija pristojna, tolerantna i zemlja saradnje, te da je ono što Savez za Srbiju pokazuje drugačije lice manjinske Srbije.\n"U trenutku kada imamo regionalni samit i goste iz regiona, cijele Evrope i svijeta i više od 4.000 učenika, oni žele da pokažu taj lik Srbije. To je njima na čast", navela je Brnabićeva.\nSjednica Savjeta za ravnopravnost u Skupštini grada Beograda danas je prekinuta nakon što su lideri Saveza za Srbiju pokušali da uđu u zgradu Starog dvora. Žene koje su učestovale na sastanku Savjeta spriječile predstavnike opozicije da uđu u zgradu.\nSjednica za rodnu ravnopravnost\nPonovo haos u Beogradu, Obradović sa pristalicama blokirao ulaz u Skupštinu\nNemiri u Beogradu\nVučić: Policija će morati reagovati na nasilje opozicije\nZa izgradnju prelaza kod Bratunca sredstva se mogu uzeti iz budžetske rezerve\nSkuplja struja, ali ne za sva domaćinstva\nZbog saobraćajne nesreće obustavljen saobraćaj\nTrninić: Otklanjanjem crnih tačaka do sigurnijih puteva u Srpskoj\n392 glasova 78%\n112 glasova 22%


Zbrka.com - Počinje srpski Survajver - Zanimljivosti i Jet Set\nPripreme za „Survajver" („Preživljavanje"), jedan od najgledanijih svetskih rijalitija, privedene su kraju, a 22 takmičara već se nalazi na putu za Panamu, gde će se u naredna 52 dana boriti za nagradu kolja iznosi oko 100.000 evra. Sve ono što 11 muškaraca i isto toliko žena bude doživelo tokom boravka u neistraženoj najjužnijoj zemlji centralne Amerike gledaoci televizije Foks moći će da prate već od poslednje sedmice oktobra. Voditelj „Survajvera" biće glumac Andrija Milošević, a on će ujedno biti i jedini član ekspedicije s kojim će takmičari moći da komuniciraju.\n- U „Survajveru Srbija" učestvuje 22 takmičara, podjednak broj žena i muškaraca. Najmlađi takmičar ima 20, a najstariji 50 godina, i oni će se boriti za veliku novčanu nagradu, ispunjavajući brojne teške zadatke, ali i deleći prostor sa gmizavcima, insektima, pticama i opasnim morskim životinjama - kaže za Press Slađana Paunović, PR Foksa.\nVoditelj programa, glumac Andrija Milošević, koji je, kao i učesnici, prošao teške zadatke na kastingu, kaže za Press da se ne boji izazova, i kao svaki prosečni Crnogorac tvrdi:\n- Ne mogu mene da uplaše bube i insekti, a u Crnoj Gori ionako imamo zmije, koje smo uspeli da pripitomimo kao kućne ljubimce - šaleći se kaže Banjo iz „M(j)ešovitog braka", i dodaje: - Za takmičare ja ću predstavljati očinsku figuru pred kojom će padati maske i moraće otvoreno da pokazuju emocije - od straha i očaja, pa do velike ljubavi i sreće. Biću strog, ali pravičan, jer moja reč će odlučivati pobednika u svim plemenskim nadmetanjima. S nestrpljenjem očekujem početak snimanja i nadam se da ću uspeti da, uz sve obaveze, osetim i čari ovog tropskog raja.\nBiserni raj baza pirata!\n„Survajver Srbija" se snima na Bisernim ostrvima arhipelaga De las Perlas, koji se nalazi 80 km jugoistočno od Panama Sitija. Ostrva (njih oko 180) otkrio je u 16. veku španski istraživač Vasko Nunez de Balboa i dugo su bila na meti pirata koji su sa njih krali biserne školjke, ali i skrivali svoje plenove sa opljačkanih brodova.


Upravo se vratih sa otvaranja novog prodajno-servisnog centra HYUNDAI automobila u Novom Sadu, kojeg je otvorila beogradska kompanija Radulović – od danas zvanično i novi ovlašćeni zastupnik brenda Hyundai na srbijanskom tržištu. Tako je Hyundai Auto Beograd, generalni zastupnik korejske kompanije Hyundai Motor Company, postao bogatiji je za još jednog člana u prodajnoj mreži.\nOtvaranju centra prisustvovali su vlasnik i direktor kompanije Radulović, gospodin Dragan Radulović i direktor kompanije Hyundai Auto Beograd g-din Slavc Habič. Slavc Habič je ovom prilikom izjavio da je u prošloj godini na tržištu Srbije plasirano 1.300 Hyundai vozila (povećanje od 19,74% u odnosu na 2005.), dok je za ovu godinu razvoje prodajno servisne mreže i ulaskom kompanije Radulovic u Hyundai "jato" plan nešto ambicionzniji, pa je planiran plasman čak 1.600 vozila.\nNovi salon i servis Hyundai automobila u Beogradu smešten je u Dragoslava Srejovića bb, a u Novom Sadu u ulici Novosadski put 71 (put za Veternik), a ovde možete pogledit i kratki video klip za konferencije za novinare kojoj sam prisustvovao pre nekih sat vremena.\nTags Hyundai, Radulović Author Goran Aničić\nPrevious Previous post: Samsung X830\nNext Next post: RT Vojvodine predstavila novi imidž


- Očekivali smo da ćemo imati raspodjelu 60 prema 40 vezano za FBiH i RS, s time što bi se pola procenta i sa jedne i sa druge strane dalo Brčko distriktu, koji nije uopšte uključen u ovaj aranžman - izjavio je Dodik večeras za Federalnu televiziju.\n- Ako ima manjak novca u opticaju, onda investicije i privreda trpe i nemate dovoljno novca da bi mogli da pokrenete neke investicije, pogotovo velike - konstatirao je Dodik.\nOn je dodao da se u RS pokušava napraviti konzistentan sistem mjera, da se obezbijedi podrška privredi, te pojednostavi prolazak robe.\n- Jučer smo dogovorili da budžet BiH prilagodimo situaciji i gubicima koji će nastati zbog pandemije. Zato je budžet vraćen Vijeću ministara - dodao je on.


Svetsko Prvenstvo u Fudbalu 2010: Muke za Kapela: Žene fudbalera dolaze!\nDok se cela odbrambena linija engleske reprezentacije razvlači po žutoj štampi u vezi sa raznoraznim ljubavnim i bračnim aferama, selektor Fabio Kapelo suočava se sa najnovijim problemom s obzirom na to da su supruge i devojke engleskih fudbalera rezervisale hotel koji se nalazi na tek 20 kilometara od njihove baze.\nAkcija na koju su se opredelile gospođe i gospođice utoliko teže pada italijanskom stručnjaku koji je odlučan u nameri da maksimalno ograniči seksualne odnose tokom boravka u Južnoj Africi.\n"Ne želim novi Baden Baden i neće biti kao u Nemačkoj 2006. godine. Momci će moći da se vide sa devojkama i porodicom jednom nedeljno", rekao je Kapelo aludirajući na činjenicu da su tokom prošlog SP pod vođstvom Svena Gorana Eriksona fudbaleri radili šta god hoće.\nI pored zahteva Don Fabia, lepšim polovinama dolazak nije zabranjen, ali blizina ekipi i medijska pažnja svakako nisu nešto što će trebati ekipi.\nZvaničnici hotela luksuznog hotela "Lost city" u San sitiju saopštili su da ima rezervacija, ali da ne mogu da otkriju ko će sve dobiti ključeve.\n"Logično je da je blizina našeg hotela engleskom kampu magnet za brojne posetioce sa Ostrva i supruge i devoje fudbalera neće biti jedini gosti. U ovom momentu ne možemo da potvrdimo ko će sve doći, ali očekujemo da će neke vrlo poznate dame boraviti kod nas. Luksuz i bezbednost koju pružamo odgovara njihovim zahtevima".\nHotel otvoren 1992. godine, svojevremeno je krevete iznajmljivao zvezdama poput Eltona Džona, Majkla Džekosna, Tajgera Vudsa i Opre Vinfri, a cena je - blizu četiri hiljade funti za noć.\nPretpostavljalo se da će lepše polovine biti smeštene na Mauricijusu koji se nalazi na četiri sata leta od Južne Afrike i gde su temperature nešto više.\nKako to neće biti slučaj, Kapelu ostaje da se nada da bi vremenski uslovi koji u San sitiju donose temperature oko nule tokom noći mogli da odvrate pojedine dame da putuju u Afriku.\nPosted by Milos Radakovic at 21:35


Kako će izgledati gradski prevoz: Obavezne maske, redari u autobusima, ko će prvi moći da se vozi - Sputnjik Srbija\n11:15 29.04.2020 (osveženo 12:34 29.04.2020) Preuzmite kraći link\nPredsednik Skupštine grada Beograda Nikola Nikodijević rekao je za TV „Pink“ da će se javni prevoz pustiti u rad kada privredna aktivnost bude skočila i kada ljudi budu imali radnu obavezu, prenose „Novosti“.\n„Život će se vraćati polako u redovne tokove i moraćemo da se naviknemo na neka nova pravila koja do sada nisu postojala i koja moraju da se poštuju“, istakao je Nikodijević.\nZa sada je, kako naglašava, planirano da gradski prevoz počne sa radom 8. maja i dodaje da će njim moći da se voze osobe koje imaju radne naloge i radne obaveze.\n„Gradski prevoz neće biti koridorski kao do sada, nego je u planu da se uspostavi normalan prevoz“, ističe Nikodijević i dodaje da bi trebalo da ga na ulicama bude u obimu na koji smo i navikli i do sada.\n„Da bismo smanjili gužve i opterećenje u gradskom prevozu, u prvom trenutku će moći da se voze oni koji imaju radne obaveze. Stariji od 65 godina, studenti, učenici, još uvek, pošto nemaju svojih obaveza, neće koristiti gradski prevoz, kako bi se smanjile gužve i kako bismo mogli da sprovedemo što veći broj mera koje su nam preporučili epidemiolozi“, rekao je Nikodijević, dodajući da je sve to u cilju zaštite ljudi koji se voze gradskim prevozom.\nKako kaže, vozač će biti ograđen pleksiglasom, zatim u prevozu će biti redar, odnosno neko ko treba da pomogne ljudima da se što lakše snađu.\n„Svi će morati da nose maske i rukavice, ulazak na jedna vrata, izlazak na druga, držanje rastojanja... neke su od mera koje će svi morati da poštuju“, objasnio je Nikodijević.\nDodaje i da je ministar prosvete najavio da će uskoro krenuti i ispitni rokovi, sledeći koji će moći da koriste gradski prevoz biće studenti, zatim učenici, pa kada se bude stabilizovala situacija i svi ostali.\nKoja maska od kućnog materijala najbolje štiti: Šta kaže nauka /video


Održan trening o zaštiti od diskriminacije u Novom Pazaru • Poverenik za zaštitu ravnopravnosti\nOdržan trening o zaštiti od diskriminacije u Novom Pazaru\nProjekti Projekti Poverenika "Neka ravnopravnost postane realnost" Održan trening o zaštiti od diskriminacije u Novom Pazaru\nU okviru projekta koji finansira Kraljevina Norveška, u Novom Pazaru je održan drugi trening za organizacije civilnog društva koje rade sa mladima i za mlade.\nMladi iz lokalnih zajednica iskoristili su priliku da kroz interaktivan rad i predavanja uče o rodnoj ravnopravnosti, pravima LGBT osoba i pravima nacionalnih manjina. Učesnici/e su bili/e aktivno uključeni/e u sve segmente treninga, a najviše pažnje im je privukla tema o pravima LGBT osoba, budući da su se sa njom najređe susretali u svom radu i da o njoj najmanje znaju.\nZaposleni u stručnoj službi Poverenika za zaštitu ravnopravnosti predstavili su prisutnima ulogu, nadležnosti i postupanje Poverenika u slučajevima diskriminacije. Prisutni su imali priliku da kroz praktičan rad primene znanja koja su stekli. Takođe su na brojnim primerima pritužbi i predstavljenih konkretnih slučajeva diskriminacije, mogli da odrede da li je određeni slučaj diskriminacija ili nije, kao i da se upoznaju sa procedurom podnošenja pritužbe Povereniku.


Knjiga o Stevanu Filipoviću - Konkursi regiona\nKnjiga o Stevanu Filipoviću\nby KR 06/11/2012 021\nŽelimo da Vas obavestimo da je u izdanju ugledne izdavačke kuće „Čigoja štampa“ iz Beograda izašla knjiga STEVAN FILIPOVIĆ-ISTINA O ISTORIJSKOJ FOTOGRAFIJI u kojoj je objavljeno ekskluzivno otkriće ko je snimio čuvenu fotografiju Stevana Filipovića koja je obišla svet i nalazi se danas u zgradi Ujedinjenih nacija u Njujorku. Enigma stara 70 godina je posle višedecenijskog istraživačkog rada rešena. Otkriven je pravi autor čuvene fotogarfije velike dokumentarne i istorijske vrednosti. Ekpertizu fotografije uradio je Đorđe Odanović redovni profesor sa Akademije umetnosti u Novom Sadu a recenziju istorijskih događaja doktori istorijskih nauka Venceslav Glišić i Miroljub Vasić.\n„Rukopis predstavlja vredno istorijsko-publicističko i književno delo. Autori na osnovu relevantnih izvora i literature, toplo i pismeno, prikazuju život i revolucionarni put Stevana Filipovića, čija je herojska smrt, ovekovečena fotografijom, jedinstvenom u Drugom svetskom ratu postala simbol prkosa, zlu, simbol hrabrosti i borbe. Tekst ima dušu i dočarava čoveka koji je živeo kratko 26 godina ali je ostavio dubok trag o sebi.\nIme Stevana Filipovića ostaće trajno zapisano u istoriji kao simbol pobune protiv osvajača i borbe za slobodu. Fotografija sa stisnutim pesnicama visoko podignutim uvis u trenutku vešanja 1942.godine učinila je Stevana Filipovića besmrtnim.Objavljivanje ove knjige predstavlja delimično vraćanje duga njegovom herojstvu.“ (dr Venceslav Glišić, dr Miroljub Vasić).\nKnjiga ima 170 strana i ilustrovana je sa 78 kvalitetnih fotografija od kojih se mnoge prvi put objavljuju.\nPored životnog puta u knjizi je opisano kako je pronađen pravi autor fotografije i ko se sve javljao da bi stekao slavu, kako se gradio spomenik u Valjevu gde je bilo 70 hiljada ljudi na otvaranju, kome je sve herojstvo Stevana Filipovića bilo umetnička inspiracija, koje su se sve ustanove ponosile njegovim imenom, ko je rušio njegove biste i spomenike i šta je danas ostalo od njegovog imena i dela.\nU atačmentu nalazi se naslovna strana knjige.\nCena knjige sa popustom od 20 odsto iznosi 600 dinara +ptt troškovi u knjižarana je cena 756 dinara\nPoručivanje knjige putem mejla radivoje.davidovic@gmail.com\nMirjana Belić-Koročkin-Davidović, novinar\nRadivoje Davidović publicista


ŠEF NJEMAČKE DIPLOMATIJE: Pomirenje, a ne promjena granica! - GlobalCir\nŠEF NJEMAČKE DIPLOMATIJE: Pomirenje, a ne promjena granica!\nJedini valjan način da se riješe pitanja u okviru dijaloga Srbije i Kosova jeste pomirenje i više „tolerancije i prihvatanja različitosti“, a ne promjene granica, izjavio je šef njemačke diplomatije Hajko Mas u intervjuu za grčki list „Katimerini“.\nOn je dodao da je svaki pokušaj da se poništi ta različitost putem promjene granica „opasan“, objavljeno je na sajtu grčkog lista.\nMas se nalazi u prvoj posjeti u svojstvu ministra spoljnih poslova Atini, gde je razgovarao s grčkim kolegom Nikosom Kocijasom o sporazumu Atine i Skoplja o nazivu Makedonije, kao i o situaciji na Balkanu.\nZATRAŽIO OD ZEMALJA OPEK-a DA HITNO SNIZE CIJENU NAFTE! Tramp: ‘Najveća greška u cijeloj našoj historiji je Bušovo slanje trupa na Bliski Istok’


Marija Šerifović o Eurosongu: Danska neće pobediti, novo glasanje donosi haos - Muzika - Region - Vesti - Svet Plus\nMarija Šerifović o Eurosongu: Danska neće pobediti, novo glasanje donosi haos\nMarija Šerifović nekadašnja pobednica "Eurosonga", ostala je u Malmeu iako se srpska delegacija vratila u Beograd.\n22:18 17. MAJ 2013.\nPevačica smatra da Danska iako je favorit ipak neće biti pobednik ovog muzičkog takmičenja.\nŠerifovićeva je kao specijalan gost otišla u Malme kako bi pratila "Eurosong" ali i podržala naše predstavnice. Nakon što se "Moje 3" nisu plasirale u finale kao ni susedne nam države, u jučerašnjoj drugoj polufinalnoj večeri finale je izmaklo i Makedoniji, što Marija smatra pravednim.\n"Nije trebalo da prođu Makedonci. Ako nismo mi, ne treba niko, a sa prijateljske strane, naravno da bih volela da su otišli u finale", rekla je pevačica u emisiji Eksluziv, dodavši da ni Danska neće pobediti.\nBivša pobednica "Eurosonga" iznela je svoj stav i o novom metodu glasanja, koji će prema njenom mišljenu uneti dinamiku u finalu.\n"Novi metod glasanja na "Evroviziji" će doneti neki haos sigurno! Sto posto sam ubeđena u to", rekla je Marija.\nmarija serifovicmarija šerifovićeurosongevrosongevrovizija


Uspjeh turskih investitora u Kini – Minber\nsvi. 31, 2012 at 9:28 am\nU Kini je otvorena fabrika generatora sa najvećim kapacitetom proizvodnje u svijetu.\nTurski investitor ostvario je veoma važan uspjeh.\nFabrika sa najvećim kapacitetom proizvodnje agregata u svijetu, u kojoj će se prozvoditi turski generatori, otvorena je u Kini.\nU Kini će se proizvoditi 38 hiljada generatora godišnje\nGeneralni direktor AKSA Jeneratora Alper Peker je saopštio da su otvaranjem treće fabrike, koja se prostire na površini od 100 hiljada kvadratnih metara, ukupnu vrijednost ulaganja ove firme u Kini povećali na 50 miliona dolara.\nPeker je takođe saopštio da će Aksa u toku ove godine otvoriti fabriku i u Sjedinjenim Američkim Državama. Nakon najnovijih investicija u Kini Aksa je ušla među prve dvije turske kompanije koje su najviše investirale u ovu zemlju.\nUkupne investicije iz Turske u Kinu dostigle 150 miliona dolara\nPrema službenim podacima, vrijednost investicija iz Turske u Kinu dostigle su 150 miliona dolara u prošloj godini. Osim toga, u Kini su realizovani projekti sa oko 100 miliona dolara vrijednim kapitalom iz Turske.


RTCG - Radio Televizija Crne Gore - Nacionalni javni servis :: Turizam i ekologija :: Ima prostora za nove avio linije ka CG\nORLANDIĆ - VODL 03. 03. 2018. 13:02 >> 13:01 1\nORLANDIĆ - VODL\nIma prostora za nove avio linije ka CG\nPostoji prostor za razvijanje novih ruta između Crne Gore i Njemačke, saglasni su Izvršni direktor Aerodroma Crne Gore, Danilo Orlandić i menadžer Luftansa grupe, Bernhard Vodl.\nOrlandić je razgovarao je sa predstavnicima Luftansa grupe o mogućnostima uspostavljanja novih linija ka Crnoj Gori.\n"Na sastanku u Podgorici razmatrane su opcije i prostor za nove rute sa njemačkog tržišta koje bi obavljale aviokompanije koje posluju u okviru Luftansa grupe", navodi se u saopštenju.\nOrlandić je kazao da je Crna Gora povezana sa 4 njemačka grada a prošle godine je na tim linijama prevezeno oko 100 hiljada putnika.\n"To je svakako pokazatelj da postoji veliki prostor za razvijanje novih ruta. Aerodromi Crne Gore su spremni za svaku vrstu saradnje, jer je njemačko tržište izuzetno važno za naš turizam. Takođe, njemački aerodromi su izuzetno povezani sa ostatkom svijeta, pa je otvaranje novih linija značajno i za naše građane", kazao je Danilo Orlandić.\nIz Aerodroma podsjećaju da ka Crnoj Gori već saobraćaju kompanije koje su dio Lufthansa grupe kao što su Austrian Airlines, Eurowings, Brusssels Airlines.\n"Ovaj susret je bio dobra prilika za razgovor o potencijalnim novim rutama. Razgovarali smo o potrebama i mogućnostima produbljivanja postojeće saradnje i siguran sam da prostor postoji", kazao je Bernhard Vodl, menadžer Luftansa grupe za Crnu Goru, BiH, Hrvatsku, Srbiju i Sloveniju.\nIz Aerodroma dodaju da je lufthansa trenutno najdominantniji avioprevoznik u regionu.\n"Ima flotu od preko 730 aviona, saobraća prema više od 300 destinacija a samo tokom prošle godine prevezli su preko 110 miliona putnika širom svijeta", zaključuje se u saopštenju.\nAerodromi Crne Gore Danilo Orlandić Lufthansa CG - Njemačka\n01. 02. 2019. 9


Ubijen drugi čovek Al Kaide - Sputnjik Srbija\n09:36 16.06.2015 (osveženo 16:19 05.10.2015) Preuzmite kraći link\nLider krila Al Kaide za Arabijsko poluostrvo Nasir al-Vahajši ubijen je raketnim udarom iz bespilotne letelice CIA u petak, javio je danas Si-En-En, pozivajući se nezvanično na bezbednosne izvore, dok zapadne novinske agencije prenose da je ta teroristička grupa potvrdila njegovu smrt.\nAFP izveštava da je Al Kaida u Jemenu potvrdila smrt El Vahajšija i još dva mudžahedina u video-snimku postavljenom na internet.\nRojters je javio da je Al Kaida u Jemenu imenovala bivšeg vojnog načelnika Kasima El Rimija za novog lidera.\nEl Vahajši je bio „čovek broj dva“ u Al Kaidi, a ranije je bio zamenik Ajmana el Zavahrija i lični sekretar ubijenog lidera terorističke mreže Osame bin-Ladena.\nOd 2007. El Vahajši je bio na čelu jemenske ćelije Al Kaide, a smatra se odgovornim za pripremu neuspele eksplozije u američkom avionu na Božić 2009, kao i za smrtonosne napade na francuski časopis „Šarli ebdo“ u Parizu, ranije ove godine.\nZa informaciju o njegovom boravištu SAD su nudile deset miliona dolara.\nU međuvremenu, agencije navode da danas u Ženevi treba da se nastave razgovori usmereni na okončanje krvoprolića u Jemenu.\nubistvo, al kaida, Nasir al-Vahajši, Jemen


NAKON PRIČE O RASKIDU, OGLASILA SE STANIJA! Stavila tačku na nagađanja - Evo da li je u vezi sa Markom - mediji.net\nNAKON PRIČE O RASKIDU, OGLASILA SE STANIJA! Stavila tačku na nagađanja - Evo da li je u vezi sa Markom\nSvi bruje o ovome!\nU žiži javnosti danas se našla medijska ličnost Stanija Dobrojević. Iako bi mnogi pomislili da je objavila novu provokativnu fotografiju, ovog puta njen ljubavni život bio je na tapetu.\nSada se oglasila Stanija i otkrila šta je zapravo istina i da li je i dalje u vezi sa...\nmarko markovićViše od 100 tekstova


Uhapšen načelnik u VMA\nBEOGRAD - Vojno-bezbednosna agencija i Specijalno tužilaštvo za borbu protiv organizovanog kriminala,u nastavku istrage protiv „vojne mafije“ - uhapsili su juče još šestoro osumnjičenih, među kojima je i pukovnik doktor Miroslav Radovanović (58), načelnik Klinike za neuropsihijatriju na VMA u Beogradu!\nPored njega privedena su i dvojica službenika Ministarstva odbrane, Branko Lošić (49) i Srboljub Stojanac (42), kao i trojica vojnih penzionera, majori >> Pročitaj celu vest na sajtu Glas javnosti << Jovo Ćevap (57) i Vladan Laušević (44) i stariji vodnik Ivko Lisica (49) iz Beograda. Ministarstvo odbrane saopštilo je da su u pitanju pripadnici grupe Gorana Mojovića (40), koji je uhapšen 10. februara zajedno sa 15 osumnjičenih za malverzacije sa vojnim stanovima, penzijama i invalidninama.\n- Primarijus Radovanović je, kao načelnik Neuropsihijatrijske klinike na VMA, po nalogu Mojovića falsifikovao zdravstvenu dokumentaciju na osnovu koje su članovi grupe ostvarivali pravo na stan i invalidske penzije. Lošić, Stojanac, Ćevap, Lisica i Laušević su prikupljali podatke o stambenim interesentima, koji su se odnosili na mesto službovanja, stambenu ugroženost, i pronalazili podnosioce zahteva za obeštećenje van spora, koje su potom dostavljali Mojoviću.\nDOKAZI U ĐAČKOJ TORBI\nKljučni dokaz protiv Mojovića tokom dosadašnjeg istražnog postupka je evidencija o nezakonitom poslovanju, sačuvana u oduzetom laptopu, koju je uredno unosila i vodila njegova supruga Biljana Mojović, protiv koje je u međuvremenu obustavljena istraga pošto je u drugom stanju. Takođe, i audio-snimak pretnji upućenih penzionisanom pukovniku D. Đ, od kojeg je tražio 5.000 evra kao avans za dobijanje stana na Bežanijskoj kosi.\nKoliko je Mojović bio svestan situacije u kojoj se nalazi, najbolje svedoči činjenica da je prilikom hapšenja pokušao da sakrije kompromitujuću dokumentaciji tako što ju je ubacio u školsku torbu svog deteta!\nTri nacelnika VMA (licencirana lekara) u lancu organizovanog kriminala?Nacelnik VMA i lekarska komora nemaju vremena da se oglase?\nZnam čoveka koji je još 2002. godine predao Vojnom sudu tužbu protiv 2 lekara sa VMA u Ustaničkoj ulici i zamislite do danas ga niko nije pozvao?! O čemu se radi?


U Boru osnovano udruženje roditelja "Bebironče" - Bor 030\n26. juna 2022. | 10:23\nNaslovna Vesti Gradske vesti U Boru osnovano udruženje roditelja „Bebironče“\nU Boru osnovano udruženje roditelja „Bebironče“\n25.4.2014. | 09:40\nPre nešto više od mesec dana u Boru je formirano Udruženje roditelja „Bebironče“ koje za cilj ima poboljšanja kvaliteta života dece i roditelja.\nOsnivači Udruženja su roditelji koji su istovremeno ostvareni i u svojim profesijama i mogu dati značajan doprinos uspešnom radu i postizanju ciljeva udruženja. Među roditelja osvivačima ovog udruđenja ima psihijatara, pedagoga, novinara i profesora. Međutim, Udruženje ima nameru da proširuje svoje članstvo.\nOsnovni ciljevi „Bebirončeta“ su unapređenje i poboljšanje kvaliteta porodičnog života, edukacije roditelja o roditeljstvu, pomaganje roditeljima u vaspitanju i odgajanju dece, problemima i izazovima svakodnevnog života, a u pravcu podsticaja zdravijeg i kvalitetnijeg života i sve to kroz mrežu podrške i saradnje sa institucijama, organizacijama i udruženjima koje se u okviru svojih delatnosti bave pravima dece i roditelja.\nUdruženje ima u planu da se javnosti predstavi 7. maja, u 18.00 sati u prostorijama Narodne biblioteke u Boru. Poziv za skup upućen je svim roditeljima, mladim i starim, svima onima koji imaju ideju i želju da nešto promene…\nUdruženje „Bebironče“, za sada, možete kontaktirati putem Fejsbuk strane.\nDva nova CTG aparata za borsko porodilište\nU borskom porodištu rođena prva beba u 2022. godini: Mali Ogi najmlađi stanovnik Bora\nNa inicijativu udruženja „Bebironče“ izgrađena rampa za kolica na ulazu u vrtić „Bambi“\nU Boru obeležen Međunarodni dan prevremeno rođenih beba [FOTO / VIDEO]


► Hrvatski novinar: Policija je znala ko me je pretukao\nDušan Miljuš je 2. juna 2008. godine brutalno pretučen u Zagrebu ispred zgrade u kojoj je živio.\n"Pre par godina prišao mi je u Opštinskom sudu jedan policajac i rekao mi da je radio te noći kad su me pretukli i da je trebalo da oni napadače te noći 'dignu', ali su onda počele da se događaju neke čudne stvari. Rekao je da će mi jednog dana, kada ode u penziju, možda reći šta se zapravo dogodilo", rekao je Miljuš za regionalni portal Ferpres.\njutarnji list /\nVerovali ili ne, jedan novinar je uspeo da uzdrma svetske odnose, ali ne zato što je on nešto epohalno objavio već zato što je objavljeno da njega – više nema. Takvom zlosrećnom slavom...\nKoalicija novinarskih i medijskih udruženja Srbije saopštila je danas da je u pismu međunarodnim organizacijama i institucijama upozorila da je stanje u medijima dramtično loše, a da cilj...\nKatar pogodile jake padavine praćene poplavama (VIDEO)\nKatar je danas pogođen poplavama usled jakih padavina, što je izazvalo prekid saobraćaja i zatvaranja prodavnica i škola, saopštile su vlasti i dodale da je u jednom danu pala kiša skoro kao za celu godinu.\nMeksičke vlasti saopštile su danas da su otvorile svoju granicu sa Gvatemalom za žene i decu iz karavana s nekoliko hiljada migranata iz Hondurasa.\nBivši holandski premijer Vim Kok, poznat kao član sindikata koji postao političar i inspirisao novu generaciju pragmatičnih socijaldemokratskih lidera na vlast u Evropi '90-ih godina, preminuo je danas u 81. godini, prenela je agencija AP.\nŠefica evropske diplomatije Federika Mogerini zatražila je danas detalju istragu o okolnostima "izuzetno uznemiravajući" smrti saudijskog novinara Džamala Kašogija i dodala da počinioci moraju da odgovaraju za svoje delo.\nNekoliko hiljada ljudi okupilo se danas u San Sebastijanu zahtevajući da zatvorenici bivše separatističke organizacije Eta budu prebačeni u španski region Baskije pošto su raspoređeni po raznim zatvorima širom Španije.


Izvor: SrbijaDanas.com, 27.Jul.2021, 09:32\nTotalno kul opcije su stigle i u Srbiju!\nEmotikoni, nalepnice, filteri…nezaobilazni deo svake konverzacije. Gde god da četujete, zasigurno je da koristite neku od ovih opcija, a sada je moguće da na jednoj od vaših aplikacija šaljete još “moćnije” poruke. Totalno kul opcije su stigle i u Srbiju i može se reći da su korisnicima u našoj zemlji na raspolaganju razne mogućnosti i da svaki vid komunikacije i više je nego zabavan, u trendu i potpuno u skladu sa digitalnim >> Pročitaj celu vest na sajtu SrbijaDanas.com << trendovima u svetu.\nBilo da komunicirate sa prijateljima ili porodicom, najnovija opcija koja je stigla u Srbiju dodatno će vaše poruke učiniti zabavnijim i “kul”. Aplikacija Viber je uspešno lansirala novu opciju za korisnike u Srbiji i to kroz AR Objektive.\nRakuten Viber, globalni lider u razmeni poruka među platformama i glasovnoj komunikaciji, predstavio je magiju proširene realnosti kroz AR Objektive u svojoj aplikaciji kroz partnerstvo sa Snap Inc. Koristeći razvojne alate Snapa, uključujući Camera Kit, Creative Kit i Bitmoji, u Viber su integrisani AR Objektivi – a omogućeno i deljenje sadržaja na Snapchatu, kao i kreiranje prilagođenih Bitmoji avatara na Viberu.\n“Viber Lenses Powered by Snap” omogućiće Viber korisnicima prvi put video poruke i fotografije obogaćene funkcijom proširene realnosti. Ova inovacija će ponuditi korisnicima 30 novih Viber Objektiva, uključujući životinjske maske i Viber likove, podvodni Objektiv itd. Kompanija planira da doda još 300 Objektiva do kraja godine, a biznisi će imati mogućnost da kreiraju sopstvene ekskluzivne Objektive na Viberu. Svetski prirodni fond (WWF), FK Barselona i Svetska zdravstvena organizacija (WHO) su među prvim partnerima Vibera koji će ponuditi svoje nove Objektive na ovoj aplikaciji za razmenu poruka. Prilagođeni Objektivi povećaće aktivnost između korisnika i omiljenih brendova na Viber platformi.\nKorisnici u Srbiji oduševljeni su bili i samom idejom da se ovakva opcija uvede, a šta je to što će korisnici u našoj državi dobiti kroz korišćenje ovih alata objasnila nam je marketing i PR direktorka Rakuten Viber za Evropu Zarena Kanceva u razgovoru za portal SrbijaDanas.\n- Izuzetno smo srećni što možemo da predstavimo prvu fazu Viber AR Objektive u nekim test zemljama. Nekoliko nedelja nakon lansiranja, rezultati su više nego pozitivni, primećujemo vrlo visoku stopu konverzije od „kreiraj“ do „podeli“, što dokazuje da naši objektivi služe svojoj svrsi da budu izražajniji instrument razgovora za ljude. Uzbuđeni smo kada vidimo da ova funkcija pomaže u uspostavljanju konekcija i pruža ljudima mogućnost da na nov način komuniciraju, to smo očekivali i sve nam se vratilo zbog truda koji smo uložili u ovaj projekat. Radujemo se pokretanju ove funkcije u Srbiji, koja je za nas veoma važno tržište i videćemo kako će je koristiti u svakodnevnoj komunikaciji sa prijateljima i porodicom – rekla je Zarena Kanceva i dodala:\nNove Viber funkcije sadrže:\n- Verujemo da će Viber Objektivi našim korisnicima omogućiti nove interaktivne i zabavne načine da se izraze, a istovremeno omogućiti našim partnerima da stupe u interakciju sa svojom publikom i zajednicama na sasvim novom nivou. Planiramo da kameri dodamo više AR mogućnosti, da napravimo način za pretragu više objektiva i da to dalje integrišemo sa aplikacijom Viber, poput dodavanja Objektiva na profilnu fotografiju. Uvek radimo na novim poboljšanjima i inovacijama, tako da pratite šta vas sve to novo očekuje.\nNova opcija slanja specijalizovanih poruka namenjena je svim korisnicima bez obzira bili oni mladi ili stari, svako ko je spreman da uživa u kreativnim alatkama zasigurno će biti zadovoljan AR Objektivima. Naravno, za korisnike u Srbiji biće u personalizovanih objektiva koji će se odnositi na Srbiju i sve ono što je najlepše u našem društvu. Zabava prilikom dopisivanja nikad nije bila lakša, a uz to moguće je i edukovati se.\n- Planiramo da dodamo do 300 objektiva u aplikaciju do kraja godine, a lokalni motivi za mnoge zemlje sigurno će imati svoje mesto na Viberu. Radujemo se što ćemo u ovom procesu dobiti izvrsne povratne informacije od naših kreativnih srpskih korisnika, koji su kao partneri spremni da se udruže sa nama i ponude jedinstveni lokalni sadržaj za objektive. Viber ima širok spektar tipova korisnika na raznim tržištima, i kompanija veruje da su AR Objektivi zabavni segment za sve - u bilo kom uzrastu, mestu ili vremenu. Verujem da je ono što definiše interesovanje za određeni objektiv mnogo više povezano sa njegovim kreativnim potencijalom i kontekstualnim značenjem - slično GIF-ovima i nalepnicama. Ako se kreativno uklapa sa vizuelnim prikazom i “slengom”, siguran sam da ima ogromnu snagu u okviru komuniciranja. Neki objektivi mogu pomagati korisnicima tako što je putem njih moguće iskazati podršku za važne teme, poput nošenja zaštitne maske tokom COVID-19 ili podrška borbi protiv ekoloških kriza, a to su sve odlične poruke za ljude svih starosnih grupa – istakla je marketing i PR direktorka Rakuten Viber za Evropu Zarena Kanceva u razgovoru za portal SrbijaDanas.\nDigitalne tehnologije iz dana u dan napreduju, a novi iskorak ka obogaćivanju svih nivoa komunikacije zasigurno će doneti veoma veliki broj benefita kako kompanijama, tako i korisnicima. Iako je iza nas težak period borbe protiv bolesti, kompanije nisu odustale od razvijanja kreativnih rešenja, a vaše je samo da škljocnete i pritisnete enter, uživanje može da počne odmah.\n- U toku ove teške godine, ljudima je nedostajalo samoizražavanje i komunikacija, te su upravo u tim poljima i zabeležena eksplozija kreativnosti. Krećući se napred, tehnologije poput AR i VR, koja je već promenila način rada stvaralaca, imaće još veći uticaj. U Rakuten Viberu želimo da omogućimo kreativnost i angažovanje okruženja za našu publiku - koje nas nadahnjuje za dalje inovacije – i da osnažimo korisnike da komuniciraju sa posebnim izrazom i radošću – poručila je Zarena Kancheva ispred Rakuten Viber.


Konsultativni sastanak sa ključnim akterima u oblasti finansiranja zaštite životne sredine | Centar za evropske politike Konsultativni sastanak sa ključnim akterima u oblasti finansiranja zaštite životne sredine – Centar za evropske politike\nKonsultativni sastanak sa ključnim akterima u oblasti finansiranja zaštite životne sredine\nU sredu, 20. juna 2018, Centar za evropske politike (CEP) će, kao predvodnik konzorcijuma dobitnika CSOnnect institucionalnog granta, održati konsultativni sastanak sa ključnim akterima u oblasti finansiranja zaštite životne sredine. Sastanak se organizuje u saradnji sa Ekološkim centrom Stanište, jednoj od organizacija u ovom konzorcijumu.\nNa sastanak, koji će se održati u Kući ljudskih prava i demokratije u Beogradu, pozvani su predstavnici Ministarstva zaštite životne sredine, Državne revizorske institucije, Privredne komore Srbije, Ministarstva finansija, Stalne konferencije gradova i opština, kao i predstavnici organizacija civilnog društva. Prisutnima će se najpre obratiti Milan Vujović, projektni menadžer u CEP-u i koordinator projekta, i Stefan Šipka, istraživač u CEP-u. Presek postojećeg stanja u pogledu finansiranja zaštite životne sredine na lokalnom nivou daće Dejan Maksimović, istraživač iz Ekološkog centra Stanište, koji će predstaviti predloge i konkretne dokumente istraživačkog tima za poboljšanje sistema finansiranja u ovoj oblasti, nakon čega će slediti diskusija na temu predloženih rešenja i dokumenata.


Đinping "tektonski poremećaj" za Davos\nPredsednik Kine Si Đinping predvodi kinesku delegaciju od preko 100 zvaničnika i velikog broja poslovnih ljudi na Svetskom ekonomskom forumu u Davosu.\nTo se tumači kao "tektonski poremećaj" događaja koji se održava skoro pola veka među Evropljanima i Amerikancima.\nSvetski ekonomski forum počinje danas i u Davosu se očekuje učešće oko 3.000 političkih i ekonomskih lidera.\nSi je prvi kineski šef države na Forumu, a u delegaciji Kine su i četiri ministra.\nGovor kineskog predsednika na otvaranju skupa možda je vrhunac ovogodišnjeg foruma kao i poseta Si Djinpinga ultra-stabilnoj i neutralnoj Švajcarskoj.\nDo posete dolazi u trenutku kada se zapadni demokratski lideri bore sa populističkim pokretima u svojim zemljama, uključujući i onaj koji je doprineo pobedi Donalda Trampa na predsedničkih izborima u SAD.\nPre inauguracije 20. januara, do kada traje i 47. forum, Trampovo okruženje planira da ima samo jednog čoveka u Davosu, savetnika Entonija Skaramučija.\nKineski lider ima zgodnu priliku da bude korak bliže svom cilju pružajući svojoj zemlji pouzdanu vodeću ulogu na svetskoj sceni, navod AP.


ZA TRI VELIKANA NEMA MESTA U SRPSKIM ŠKOLAMA\nZA TRI VELIKANA NEMA MESTA U SRPSKIM ŠKOLAMA\nPupin,Tesla i Milanković stali u jedan školski čas\n- Nijedan od njih u trenutnom sistemu obrazovanja, ne zavređuje ni jedan ceo čas. Na času istorije recimo, u srednjoj školi na trećoj godini prirodnog smera prvi put se pominju sva trojica,odnosno na četvrtoj društvenog smara i to u okviru jednog časa - kaže Markov i dodaje da se udzbenicima istorije više prostora daje vojnicima, oficirima i vojnim uspesima nego naučnim dostignucima naših velikih naučnika.\n- Još uvek je sve na nivou ličnog entuzijazma profesora i koliko ko ima volje, ali i vremena da odstupi od nastavnog programa. Ako profesor ne prati plan i program i u tom slučaju dođe inspekcija, on će biti sankcionasan - objasnio je Markov.\nKada je reč o osnovnoj školi, u trećem razredu izučava se tekst Nikole Tesle "Mačak", a u četvrtom razredu odlomak dela Milutina Milankovića "Kroz vasionu i vekove" i odlomak autobiografije "Od pašnjaka do naučenjaka" Mihajla Pupina, koji će se od sledeće naći kao obavezna lektira za sedmake.\nŠta će i koliko će biti uvršteno u sistem obrazovanja kroz plan odreduje Zavod za unapređenje obrazovanja i vaspitanja (ZOUV), gde smatraju da ovo jos uvek nije tema koju treba značajno izdvojiti.\n- Stručna komisija se trudi da obuhvati sve što je zaista bitno, a pripada nacionalnom korpusu. Nije bitno da li je nečega 'malo' ili 'mnogo' bitno je da li se temeljno usvaja - kaže direktor (ZOUV) Zlatko Grušanović.\n- Te strane nisu bile otrgnute od malih Amerikanaca, Francuza i Nemaca, a šta je Sveti Sava nama, a šta njima!? Davne 1929. godine Nemačka država organizovala prevod knjige i tada napisala "Ova se knjiga, mora davati u ruke najboljim đacima, jer je najbolji moralni obrazac koji se mora slediti'", govori Ninković Tašić i dodaje da je u Srbiji postoji velika praznina nastala još nakon drugog svetskog rata, zbog toga što su Pupin, Milanković i Tesla bili verujući ljudi.\n- Pouke koje nude mladoj generaciji su da se svako pravo znanje mora poštovati, da se ono stiče samo posvećenim radom kroz mnogo godina i da u sticanju znanja ima mnogo radosti - istakla je Ivanović.


PORAZ SVEMOĆNOG BOGATAŠA: Soroševa fondacija pakuje kofere i odlazi iz Turske! | Vesti Dana\nFondacija, koja je podržala obrazovne projekte, prava žena i zalaže se za demokratske reforme, saopštila je da su Erdoganove optužbe „neosnovane“ i da zbog njih više ne može da nastavi da radi u Turskoj, prenosi Rojters.\nDirektor turskog odseka Soroseve fondacije Osman Kavala bio je među 13 aktivista uhapšenih ovog meseca pod optužbom da su podržavali masovne antivladine proteste 2013. godine.\nErdogan je Kavalu optužio da je finansirao proteste, a da iza njega stoji Soros, prenosi Rojters. „Famozni mađarski Jevrejin Soros stoji iza Kavale. Ovaj čovek ima mnogo novca koji koristi da rastura zemlje“, rekao je Erdogan.


Zvezdo, sećaš li se "Hajberija"? - Sportske.net\nZvezdo, sećaš li se "Hajberija"?\nUprkos činjenici da je nezaboravni duel na "Hajberiju" igran pre više od tri i po decenije teško da ćete naći pravog navijača Crvene zvezde koji vam neće prepričati kako su puleni Branka Stankovića eliminisali Arsenal na putu ka finalu UEFA Kupa.\nKad Gatuzo "zalaje"!Nije samo Žigić, na današnji dan je i Širer uradio OVO!Kad je fudbal bio strast, upoznajte "Sandokana"!''Grobari'' ne zaboravljaju Kleovu golčinu Zvezdi!Da li je ovo najdominantnija igra jednog centra u istoriji?\nIstorija najtrofejnijeg srpskog kluba bogata je važnim datumima i događajima a među njima se nalazi i 6. decembar 1978. godine kada su crveno-beli ostvarili remi vredan pobede na jednom od najslavnijih stadiona Evrope koji više ne postoji.\nNešto stariji navijači Crvene zvezde pamte, a oni mlađi prepričavaju na osnovu onoga što im je rečeno, kako su beogradski crveno-beli tog 6. decembra 1978. godine napravili jedan od najtežih koraka na putu ka plasmanu u finale UEFA Kupa.\nSve je počelo debaklom u Berlinu na "Fridrih Ludvig Jan Sportparku" a završilo se u Dizeldorfu 23. maja 1979. godine kada je Alan Simonsen sa bele tačke ostavio Zvezdu na korak od trofeja u UEFA Kupu.\nIzmeđu dvomeča sa berlinskim Dinamom i Borusijom iz Menhengladbaha smestili su se dueli sa Sportingom iz Hihona, Hertom iz Berlina, Vest Bromvič Albionom, ali i nezaboravne utakmice sa slavnim Arsenalom.\nPrva utakmica 1/8 finala UEFA Kupa između Crvene zvezde i Arsenala igrana je 22. novembra na "Marakani" pred oko 50.000 gledalaca a pogodak Cvijetina Blagojevića u 14. minutu susreta bio je dovoljan da beogradski crveno-beli u London ponesu minimalnu prednost.\nDve nedelje kasnije, usledio je revanš susret. Arsenal pod komandom Terija Nejla sa Petom Dženingsom, Petom Rajsom i Dejvidom Prijsom u timu nalazio se u samom vrhu tabele tadašnjeg engleskog šampionata.\nZvezdine uzdanice na "Hajberiju" bili su Slavoljub Muslin, Zlatko Krmpotić, Vladimir Petrović Pižon, Cvijetin Blagojević i Dušan Savić a upravo je potonji postigao gol koji je crveno-belima doneo plasman u 1/4 finale UEFA Kupa.\nDržala se Crvena zvezda gotovo 70 minuta, čuvala minimalnu prednost iz prvog meča, a onda je Alan Sanderlend glavom savladao Aleksandra Stojanovića i vratio dvomeč na nultu tačku dvadeset minuta pre kraja druge utakmice.\nZvezda je bila u prednosti zbog činjenice da joj je jedan gol donosio prolaz čak i u slučaju da primi dva pogotka na "Hajberiju" pa psihološki rasterećeni izabranici Branka Stankovića nismu imali šta da izgube.\nIgrao se 87. minut kada su Pižon, Blagojević i Dule Savić izveli jednu od nezaboravnih akcija koja je rezultirala golom poslednjenavedenog a samim tim i plasmanom u 1/4 finale UEFA Kupa.\nVladimir Petrović Pižon petom je ostavio loptu Blagojeviću, ovaj spoljnom iz prve poslao loptu u srce šesnaesterca gde Dule Savić na prvu hvata loptu levicom i šalje je iz leđa Peta Dženingsa za, ispostaviće se, konačnih 1:1!\nIako Crvena zvezda tada na "Hajberiju" nije savladala Arsenal, remi rezultatom 1:1 u sezoni u kojoj su crveno-beli stigli do finala UEFA Kupa ostaće upamćen kao jedan od najvažnijih u istoriji kluba iz Ljutice Bogdana.


Gradsko veće Kraljeva deset meseci nije odlučivalo o žalbama građana\nHome»Vesti»Gradsko veće Kraljeva deset meseci nije odlučivalo o žalbama građana\n26. августа 2016. Vesti\nZaštitnik građana utvrdio je da Gradsko veće Kraljeva, kao drugostepeni organ, više od deset meseci nije odlučivalo po žalbi većeg broja građana. Kao primer, navedena je žalba V.V. raseljene žene\nsa KiM za ostvarivanje prava na novčanu naknadu nezaposlenim porodiljama.\nDragoslav Dimitrijević iz Kraljeva podneo je žalbu Gradskom veću pre više šest meseci, jer je odbijen za novčanu naknadu za prvorođeno dete.\n– Odbili su nas jer nismo na vreme podneli zahtev, a zakasnili smo nekih 20 dana jer je beba bila u Institutu za neonatologiju zato što je rođena dva meseca ranije. Podneo sam žalbu Gradskom veću pozivajući se na Zakon o upravnom postupku, prema kojem su oni dužni da obaveste roditelje da mogu da ostvare pravo na naknadu za prvorođeno dete. Ali, još uvek nisu razmatrali moju žalbu – kaže Dimitrijević, napominjući da mu je bitnije da nešto postigne zbog drugih roditelja, nego zbog tih 12.000 dinara koje je trebalo da dobije.\nZaštitnik građana je utvrdio da Gradsko veće Kraljeva nije preduzelo radnje iz delokruga svojih ovlašćenja propisanim Statutom grada Kraljeva.\n– Pritužilja je navela da je žalbu na predmetno rešenje uložila u novembru mesecu 2015. godine i da o njoj Gradsko veće Kraljeva, u trenutku podnošenja pritužbe u martu mesecu 2016. godine još uvek nije odlučilo – napisao je zaštitnik građana.\nU odgovoru Gradskog veća navodi se da je Gradsko veće u Kraljevu kolektivni organ koji odlučuje u drugostepenom postupku i da su nakon održane sednice Radnog tela počele izborne radnje povodom lokalnih i parlamentarnih izbora raspisanih za 24. aprila 2016. godine. Zbog toga se Gradsko veće sastajalo samo po hitnom postupku, a rečeno je i da će na jednoj od prvih narednih sednica Gradskog veća u dnevni red biti stavljeno i razmatranje žalbi, među kojima je i pomenute žene.\nNovopostavljeni gradonačelnik Kraljeva Predrag Terzić, kaže da je nasledio ovaj problem koji je morao što hitnije da bude rešen.\n– Čim sam uočio da ima blizu 150 žalbi građana, oformio sam komisiju za rešavanje pritužbi i žalbi građana. Oni su u samo jednom danu uspeli da obrade 147 žalbi i da ih pripreme za sednice Gradskog veća. U četvrtak smo uspeli da razmotrimo 37 žalbi, i u nekoliko sledećih sednica ćemo eliminisati sve preostale žalbe, kako bi mogli da sve naredne koje budu pristizale, razmatramo u zakonskom roku – rekao je Terzić.


Organska hrana na virtuelnoj pijaci - Inovacije\nTim kompanije Eton Digital iz Novog Sada razvija u Evropi jedinstvenu platformu za prodaju organske hrane koja ga je svrstala svetski IT vrh\nMožda u Srbiji mnogi nisu čuli za njih, ali su zato dobro znani u Evropi, pa čak i u San Francisku gde su ih upoznali američki investitori. Posle desetogodišnjeg rada i nastojanja\nda na noge dignu brojne startap firme i ideje, pomognu im da naprave proizvod i biznis model, „ajtijevci“ iz Novog Sada okupljeni u dizajnersko – programerskoj agenciji Eton Digital, odlučili su da pokrenu svoj startap biznis. I to da se okušaju u onome što najbolje rade i onome što bi, po njihovom mišljenju, dalo nov kvalitet njihovom životu – povezali su informacione tehnologije u kojima su se već dokazali i organsku hranu, za koju bi voleli da im je pristupačnija.\nI uspeli su. Naumili su da naprave onlajn platformu na kojoj će se trgovati organskom hranom, stavili sve na papir, pripremili „elevejtor pič“, prezentaciju koja traje koliko i vožnja liftom, i prijavili se na konkurs nemačkog „Finiš akceleratora“ za pokretanje startapa. Prošli su na ovom strogom evropskom konkursu, i dobili 134.000 evra. Dokazali su da su među pedestak najboljih timova od nekoliko stotina prijavljenih za ECFI konferenciju u Hamburgu, a potom su izabrani u pet vrhunskih i nagrađeni edukacijom u San Francisku, odnosno Silikonskoj dolini. Sada, u Novom Sadu, prave virtuelnu, svetsku pijacu sa organskom hranom, a prvi njeni prodavci biće vojvođanski proizvođači.\n- Nakon mnogo projekata urađenih za druge shvatili smo da je vreme da napravimo svoj, da zapravo uradimo za sebe ono što najbolje znamo. Ideja o organskoj hrani nije se rodila slučajno – svi sedimo dugo u zatvorenom prostoru, za računarima, a nikako ne želimo da se otuđimo od prirode, zdrave ishrane i kvaliteta koje nudi takav način života. Važno nam je da znamo kakvu hranu jedemo, gde je i kako proizvedena i kako stiže do nas – priča nam Stanislava Stojanović Novoselac, direktorka projekta “Organik net” (OrganicNet), proizvoda kompanije Eton Digital, specijalizovane za stvaranju društvenih mreža i kolaboracionih platform.\nSuština je, veli naša sagovornica, da se na virtuelnoj pijaci, na jednom mestu povežu proizvođači i kupci organskih proizvoda, da se trgovina odvija jednostavno, brzo i kvalitetno.–\nNa platform svako može da napravi profil i ubacuje proizvode, s tim da treba da navede podatke o ceni, načinu proizvodnje, isporuke i naravno, sertifikate koje poseduje. Veoma je bitno to što će se ceo proces bazirati na reputaciji i poverenju. Naime, kupci i prodavci imaće mogućnost da ocene jedni druge.\nČak i ako neki proizvod u tom momentu nije stigao do faze sertifikacije već je, recimo, još uvek u toku konverzija u organsku proizvodnju, ocene kupaca, njihovi komentari i preporuke mogu odigrati najvažniju ulogu u toj trgovini – objašnjava Stanislava Stojanović Novoselac i dodaje da će priliku da se kao prodavci pojave na platform imati oni koji proizvode na malo, u svojim baštama i okućnicama. – Kada neko ponudi proizvod, direktno se dogavara sa kupcima, mi nismo posrednici već samo stvaramo mesto povezivanja. U Srbiji takav vid trgovine nije zaživeo, dok je u svetu uveliko u upotrebi. Sasvim je uobičajeno, na primer, u Holandiji poručiti jabuke preko platforme i platiti ih onlajn.\nDirektorka “Organik neta” napominje da se na toj “sajber tržnici” neće samo kupovati i prodavati već će to biti i mesto na kojem se može saznati sve o zdravoj hrani, proizvodnji, a sertifikaciona tela, odnosno kompanije koje se bave sertifikovanjem organskih proizvoda davaće savete, objašnjavati procedure, propise… Biće tu i magazin zdrave hrane, sa zanimljivim i korisnim sadržajem za sve koji ga posete.\nElem, sve je osmišljeno tako da se, preko internet pijace na kojoj će, osim tezgi hrane, biti i tezge znanja, rešavaju najveći problemi u plasmanu organskih proizvoda. A to su nedostupnost ovih artikala, njihova visoka cena i nedovoljno poverenje potrošača u njihovo poreklo.\n-Kako zaista želimo da pomognemo razvoju organske proizvodnje, plasmana, na kraju krajeva promovisanju zdravog načina ishrane i života, nastojaćemo da ohrabrimo male proizvođače da se uključe. Poslovaćemo na bazi članarina, s tim da će one biti formirane spram vrednosti trgovine.\nAko se pređe određen limit, plaćaće se članarina, a svi oni koji definisan iznos, odnosno zaradu ne dosegnu, biće oslobođeni plaćanja – kaže Stanislava Stojanović Novoselac i dodaje da će ova, u Evropi jedinstvena organska pijaca, biti otvorena do proleća iduće godine.\nIako još nije startovala, u svetu se već čulo za nju. Naša sagovornica kaže da je na kongresu u San Francisku izazvala veliko interesovanje među IT kompanijama, velikim investitorima…\n– Našem timu posvećena je posebna pažnja. Imali smo priliku da razgovaramo sa mnogim učesnicima, da razmenimo iskustva u pravljenju startapa i prerastanju u biznis. Naša ideja je bila opšteprihvaćena, a nije ni čudo kada je činjenica da je organska proizvodnja u svetu, naročito u Americi, u poslednjih par godina doživela ekspanziju i da je “svet poludeo za organskom hranom” – veli naša sagovornica.\nI Evropa sve više značaja pridaje ovoj vrsti poljoprivrede. A jedan od razloga zbog kojih finansira ovakve projekte je da unapredi ekološku proizvodnju i poboljša položaj poljoprivrednika.\nPoslednja izmena 12 Dec, 2015 21:48\nTagovi: eton digital organicnet platforma organska hrana ecfi konferencija hamburg stanislava stojanović novoselac